4 Tip Pemakanan Sihat Sempena Tahun Baru 2019

Apa pun azam tahun baru anda, mengubah tabiat pemakanan anda kepada yang lebih sihat pasti memberikan manfaat yang besar kepada diri. Apa yang kita makan dan minum memberi kesan terhadap fungsi tubuh dalam melawan jangkitan serta risiko mendapat penyakit tertentu di masa akan datang termasuk obesiti, penyakit jantung, dan kencing manis.

Umur, jantina, pekerjaan, dan kawasan tempat tinggal adalah beberap faktor yang menentukan keperluan pemakanan anda. Namun, terdapat beberapa tip yang boleh dimanfaatkan oleh semua individu tidak kira latar belakang.

1. Ambil pelbagai jenis makanan

Badan kita sangat kompleks dan tiada satu pun makanan yang mengandungi semua nutrien, melainkan susu ibu. Oleh itu, kita perlu ambil jenis makanan yang berbeza untuk memenuhi segala nutrien tersebut.

Anda boleh cuba:

Campurkan makanan asas seperti nasi, gandum, kentang dengan kekacang dan makanan bersumberkan haiwan seperti telur, daging, dan ikan.

Jika boleh, pilih makanan bijirin penuh yang tidak diproses seperti beras perang, oat, dan gandum.

Daging tanpa lemak.

Rebus dan panggang makanan berbanding goreng.

Sayur mentah (ulam), buah-buahan segar, dan kekacang tanpa garam ialah pilihan yang lebih baik.

2. Kurangkan garam

Semua orang maklum mengenai risiko tekanan darah tinggi dari pengambilan garam berlebihan. Bagaimana ingin kurangkan garam?

Kurangkan garam serta penggunaan sos dan kicap semasa memasak.

Elakkan snek bergaram dan gantikan dengan buah-buahan dan sayur-sayuran segar.

Cuba untuk tidak menggunakan perasa dalam masakan atau makanan.

Periksa label pada produk yang dibeli dan pilih produk yang kurang garam.

3. Kurangkan penggunaan sesetengah lemak dan minyak

Kita perlukan lemak tetapi dalam kuantiti yang sesuai untuk mengelakkan risiko obesiti, strok, dan penyakit jantung.

Terdapat beberapa tip sebagai panduan:

Gantikan mentega dan minyak sapi dengan minyak lain seperti bunga matahari, jagung, dan kacang soya.

Utamakan daging putih seperti ayam dan ikan berbanding daging merah (lembu, kambing) yang secara umumnya lebih tinggi lemak.

Elakkan makanan yang diproses seperti daging hancur, burger, dan sosej.

4. Elakkan gula berlebihan

Bukan sahaja tidak sihat untuk gigi, tetapi kepada tubuh anda secara am. Sebut sahaja penyakit kronik utama yang ada, semuanya terkait dengan pengambilan gula.

Memang susah tetapi ada caranya untuk mengurangkan pengambilan gula:

Kurangkan atau hentikan pengambilan minuman bergula seperti air berkarbonat, air berperisa, minuman sukan, dan kopi 3 dalam 1.

Pilih makanan segar berbanding yang diproses.

Kurangkan gula dalam penyediaan makanan kanak-kanak.

Mari berazam untuk menjadi lebih sihat pada tahun baru 2019. Mulakan dengan pemakanan sihat.


Ekzema BUKAN Saja Boleh Jadi Pada Muka & Badan, Zakar Lelaki Juga Berisiko Terkena!

Selalu kita terdengar atau terbaca berkenaan masalah
 ekzema yang sering jadi punca kerosakan kulit
 muka dan badan individu. Pun begitu, tahukah kalian bahawa ekzema zakar juga boleh terjadi? Jom ikuti artikel ini untuk tahu dengan lebih lanjut!

Tidak dinafikan ia memang satu
 masalah keradangan kulit yang biasa terjadi
 lantas mengakibatkan ketidakselesaan pada penderita.

Apa itu ekzema?

Sebelum pergi dengan lebih mendalam lagi, adalah wajar untuk kita tahu serba sedikit mengenai masalah kulit ini terlebih dahulu.

Untuk pengetahuan anda, ekzema adalah satu keadaan di mana berlaku keradangan kulit terutamanya pada muka dan badan individu.

Kondisi ini akan menyebabkan kulit anda menjadi merah, gatal, lembik dan bersisik
 lantas mengakibatkan ketidakselesaan buat penderita.

Terdapat beberapa jenis ekzema yang boleh terjadi termasuklah:

Dermatitis atopik

Kondisi ini berlaku sejak lahir atas sebab yang tidak diketahui dan akan menyebabkan kulit timbul benjolan yang sakit serta gatal.

Dermatitis kontak

Kondisi ini berlaku akibat kulit tersentuh atau terkena bahan kimia pencetus ekzema dan antara pencetus yang menyebabkannya adalah pakaian.

Dermatitis seborrheic

Kondisi ini berlaku secara kerap pada kulit kepala kerana ia biasa menyerang kawasan yang banyak kelenjar minyak pada kulit.

Sebenarnya, adalah agak sukar untuk menentukan
 jenis ekzema yang kalian alami
 kerana kesemuanya kelihatan lebih kurang sama sahaja.

Pun begitu, ada beberapa simptom umum penyakit kulit ini yang boleh diperhatikan seperti:

Kulit menjadi kering dan bersisik

Kulit bertompok dan berwarna seakan merah, coklat atau kelabu

Timbul ruam atau benjolan berwarna merah pada kulit

Timbul nanah yang mengeluarkan cecair

Rasa sakit, gatal dan sensitif pada sekitar kawasan terjangkiti

Sekiranya ada sebarang petanda ini pada kulit anda, sila berjumpa doktor atau pakar dermatologi untuk mendapatkan rawatan lanjutan.

Apa punca ekzema?

Dalam kebanyakan kes, punca kondisi ini terjadi adalah disebabkan oleh genetik dan juga persekitaran di mana individu itu tinggal.

Majoriti penderita akan mengalami mutasi di dalam genetik mereka lantas mengganggu ciptaan satu protein bernama filaggrin di dalam tubuh badan.

Protein inilah yang bertanggungjawab melindungi lapisan teratas pada kulit dan jika ia kurang atau tiada,
bakteria akan lebih mudah memasuki kulit
.

Selain itu, faktor persekitaran juga memainkan peranan penting dengan mengambil contoh habuk atau debu yang mencetuskan tindak balas keradangan.

Bukan itu sahaja, terdapat juga beberapa pencetus yang lain seperti:

Bahan kimia yang terdapat di dalam sabun atau syampu

Sebatian antibakteria yang terdapat di dalam ubatan sapuan

Material pakaian seperti kapas atau polister

Asap rokok

Bahan besi

Formaldehyde

Oleh itu, individu yang berisiko tinggi
wajarlah mengelak dari segala pencetus ekzema
 yang kami nyatakan di atas tadi ya?

Benarkah ia juga boleh berlaku pada zakar?

Baiklah, sekarang kita pergi pula kepada persoalan utama artikel ini iaitu benarkah ekzema zakar juga boleh terjadi?

Jawapan mudah kepada soalan ini adalah ya, kondisi ini juga boleh berlaku kepada alat sulit individu tidak kira lelaki atau wanita namun lebih kerap berlaku pada zakar berbanding faraj.

Untuk pengetahuan anda, ekzema zakar merupakan salah satu daripada sama ada jenis dermatitis atopik dan juga dermatitis kontak.

Ini kerana ekzema zakar ini mungkin berlaku sejak lahir atas sebab yang tidak diketahui ataupun akibat tersentuh atau terkena bahan kimia pencetus.

Antara pencetusnya adalah pakaian seperti tuala wanita, seluar dalam, boxer mahupun
kondom yang dipakai ketika aktiviti seks bersama pasangan
.

Persoalan seterusnya pula, adakah ia boleh merebak dari satu individu ke individu yang lain terutamanya pasangan suami isteri?

Tidak, ekzema zakar tidak boleh merebak dan tersebar melalui hubungan penetrasi zakar ke dalam faraj ataupun melalui sentuhan atau rangsangan.

Disebabkan itu, anda tidak perlu risau jika kalian terjangkiti dan akan membuat pasangan tercinta juga terkena akibat daripada persetubuhan.

Selain itu, anda juga mungkin tidak perlu gunakan kondom sebagai langkah keselamatan kerana ia sendiri adalah faktor pencetus ia berlaku.

Pun begitu, ada satu perkara yang kalian perlu berwaspada iaitu jika terdapat luka atau nanah pada ekzema zakar kerana ia boleh dijangkiti bakteria serta tersebar pada pasangan.

Jika ini berlaku pada anda, maka sila elakkan daripada bersenggama atau amalkan seks yang selamat sehinggalah anda sudah menghabiskan preskripsi antibiotik yang diberikan oleh doktor.

Apakah yang boleh dilakukan untuk rawat & elak?

Perkara pertama yang kalian perlu lakukan adalah berjumpa doktor untuk mendapatkan ubatan dan rawatan.

Sementara itu,
ada beberapa rawatan di rumah yang mungkin kalian boleh cuba
 iaitu:

Tuam dengan tuala yang direndam di dalam air sejuk

Mandi di dalam tab air berisi oatmeal

Sapu krim antigatal

Ambil ubatan alahan

Jika mempunyai sebarang persoalan mengenai kondisi ini, sila berjumpa doktor dengan kadar segera ya!


Tip Menangani Keganasan Rumah Tangga

Keganasan rumah tangga merujuk kepada penderaan yang berlaku dalam hubungan intim. Ia berlaku dalam pelbagai bentuk, termasuk penderaan fizikal, seksual dan mental. Keganasan rumah tangga boleh menjejaskan semua jantina, umur, dan etnik. Walau bagaimanapun, wanita biasanya menjadi mangsa keganasan rumah tangga.

Tanda amaran keganasan

Ia mungkin sukar untuk mengenalpasti keganasan rumah tangga kerana ia selalunya bermula dengan perkara-perkara kecil dan menjadi serius dalam tempoh masa panjang. Tanda-tanda amaran yang mungkin wujud daripada pasangan anda adalah:

Menggunakan perkataan kasar untuk memanggil anda.

Menghina anda pada setiap hari.

Tidak menggalakkan anda terlibat dalam aktiviti sosial seperti pergi bekerja atau sekolah atau bergaul dengan keluarga dan rakan anda.

Keinginan untuk mengawal segala-galanya tentang anda daripada wang, tempat yang anda pergi dan bahkan pakaian anda.

Mengesyaki anda membohonginya.

Lebih mengecewakan jika mereka minum alkohol atau menggunakan dadah.

Mengancam untuk menyakiti anda secara fizikal.

Memukul anda, anak-anak anda atau haiwan kesayangan anda.

Memaksa anda melakukan hubungan seks.

Mengakui bahawa anda layak mendapat keganasan mereka.

Jika anda adalah lesbian, biseksual atau transgender, anda juga mungkin menjadi mangsa keganasan rumah tangga jika pasangan anda mengancam untuk mendedahkan jantina anda.

Apakah yang perlu dilakukan apabila didera?

Jika anda menyedari mana-mana tanda di atas, adalah penting untuk mempertimbangkan semula hubungan anda terutamanya jika anda mempunyai anak. Kajian telah menunjukkan bahawa kanak-kanak yang membesar dalam persekitaran keganasan rumah tangga cenderung membangunkan gangguan psikologi. Mereka berisiko menjadi pendera atau didera pada masa hadapan kerana melihat ibunya yang didera setiap hari dan menjadikan mereka percaya bahawa keganasan boleh diterima dan normal dalam perhubungan.

Berada dalan keganasan tumah tangga yang teruk boleh menjejaskan anda. Wanita yang menderita akibat penderaan rumah tangga biasanya menjadi tertekan. Penampilan mereka juga rosak. Mereke kehilangan harga diri dan bergantung kepada penderanya. Luka fizikal akan sembuh dari semasa ke semasa tetapi kerosakan psikologi adalah kekal. Oleh itu, anda mesti bertindak secepat mungkin. Berhenti merahsiakannya. Beritahu seseorang yang anda percaya mengenai keadaan anda, sama ada rakan, ahli keluarga atau doktor anda. Bercakap adalah satu-satunya cara untuk anda mendapatkan bantuan.

Meninggalkan pendera meletakkan anda dalam bahaya. Jadi, jangan teragak-agak untuk mendapatkan bantuan pihak berkuasa atau minta perlindungan jika memerlukannya. Anda juga perlu berhati-hati dengan peranti elektronik anda seperti telefon bimbit, komputer dan peranti lain dengan GPS. Pendera mungkin dapat mengesan anda melalui peranti itu. Keluar daripada keganasan rumah tangga adalah sukar, tetapi terdapat perlindungan. Banyak tempat perlindungan wanita yang bersedia mengambil anda dan memastikan anda selamat.


Kenapa Senaman Bukan Cara Terbaik Untuk Hilang Berat Badan?

Anda berlatih di gim selama 1 jam sehari, 5 kali seminggu dan kini, anda masih gemuk! Kenapa ye? Salah ke teknik senaman yang anda praktikkan untuk hilang berat badan? Degil sangat ke lemak kat perut ni? Ikuti artikel ini untuk mengetahui jawapannya.

Kajian berkenaan senaman dan hilang berat badan

Kebaikan melakukan senaman secara kerap sering diuar-uarkan melalui video di YouTube, jurnal-jurnal perubatan dan buku-buku motivasi.

Ia merangkumi kebaikan pada aspek produktiviti, kekuatan minda dan
pengurangan berat badan
.

Namun tahukah anda berkenaan dengan beberapa kajian saintifik yang telah membuktikan bahawa senaman bukanlah alternatif terbaik untuk seseorang individu itu hilang berat badan?

Berikut merupakan dapatan-dapatan kajian yang boleh menjadi contoh:

Dapatan kajian pada tahun 1989 oleh Janssen menunjukkan bahawa
mereka yang berlatih untuk pertandingan maraton hanya turun beberapa paun
 jika tiada perubahan pada gaya pemakanan

Dapatan kajian yang diterbitkan pada tahun 2001 oleh Ross telah membuktikan bahawa, selepas 20 minggu, senaman tidak memberikan kesan yang signifikan terhadap penurunan berat badan

Anda mungkin berminat:

Beberapa kajian lain menunjukkan penggunaan tenaga sewaktu aktiviti senaman tidak mempunyai hubungan dengan penurunan berat badan dalam jangka masa panjang.

Kajian meta-analisis yang lain tidak menjumpai kaitan yang kuat di antara aktiviti senaman dan penurunan berat badan

Berdasarkan kepada kesemua kajian yang telah dijalankan pada masa lalu, kita boleh rumuskan bahawa aktiviti fizikal cuma memberikan kesan minima terhadap proses hilang berat badan.

Tanpa penyelarasan
faktor lain seperti gaya pemakanan
,
paten tidur
 dan sebagainya, anda mungkin akan mengalami kenaikan berat badan dan bukannya penurunan.

Namun, tidak dinafikan bahawa senaman boleh memberikan kesan terbaik dalam aspek kesihatan dan produktiviti individu.

Keseimbangan kalori keluar dan masuk

Pada tahun 1958, pengkaji Max Wishnofsky telah mencipta satu algoritma bagi memudahkan penjangkaan penurunan berat badan.

Menurutnya,
1 paun lemak badan bersamaan dengan 3,500 kalori
 dan jika anda mengambil 500 kalori kurang daripada keperluan badan harian, anda akan mengalami penurunan berat badan sebanyak 1 paun seminggu.

Namun, pengkaji pada masa kini merasakan algoritma ini terlalu mudah. Tubuh badan manusia bukanlah satu sistem yang statik.

Ia merupakan sistem yang dinamik dan penggunaan kalori boleh berubah mengikut keperluan semasa.

Sebagai contoh, selepas melakukan aktiviti senaman, sesetengah individu mengalami kelembapan reaksi, menjurus kepada penggunaan tenaga yang sedikit pada aktiviti yang tidak melibatkan senaman.

Mereka terdorong untuk menggunakan lif, tidur selepas aktiviti senaman dan melakukan aktiviti yang tidak melibatkan banyak pergerakan disebabkan oleh keletihan.

Fenomena ini dipanggil sebagai
compensatory behaviours
. Ia bagi mengimbangi penggunaan kalori harian.

Akibatnya,
pengurangan kalori yang dianggap 500 sehari sebenarnya lebih kurang daripada itu
. Skala pemberat anda tidak akan menunjukkan perubahan yang ketara.

Terdapat juga kajian yang menunjukkan bahawa mereka yang bersenam kebiasaannya akan mengambil kalori lebih banyak daripada jumlah yang biasa mereka ambil.

Ini berikutan kurang kesedaran berkenaan dengan kalori makanan yang diambil atau membuat anggaran berlebihan berkenaan dengan jumlah kalori yang digunakan semasa bersenam.

Bayangkan, sepotong piza, boleh membuatkan senaman selama 1 jam sia-sia,
begitu juga dengan minuman kopi mocha dan kon aiskrim.

Jika anda tahu secara objektif berkenaan dengan maklumat kalori tersebut, sudah tentu anda akan menjauhi makanan sebegitu.

Apa yang berkesan untuk hilang berat badan?

Menurut
The National Weight Control Registry
, terdapat beberapa persamaan di antara
mereka yang berjaya menurunkan berat badan serta mengekalkan penurunan itu dalam jangka masa panjang
:

Mereka timbang berat sekurang-kurangnya sekali seminggu

Mereka mengehadkan pengambilan kalori

Mereka mengehadkan pengambilan makanan tinggi lemak

Mereka melakukan aktiviti fizikal secara kerap

Penurunan berat badan yang signifikan boleh dicetuskan dengan mengimbangi faktor pemakanan, kekerapan aktiviti fizikal dan tidur.

Pengambilan kalori merupakan faktor yang paling besar memandangkan mudah untuk kita mengambilnya namun sukar untuk kita menggunakannya.

Kajian menunjukkan bahawa amalan
pemakanan seimbang beserta senaman boleh memberikan kesan penurunan berat terbaik
 berbanding dengan sekatan kalori semata-mata.

Konklusi

Senaman tidak akan memberikan kesan penurunan yang maksima. Ia boleh menguatkan kesan penurunan berat badan jika
 ia diamalkan bersama dengan sekatan kalori harian.

Walau bagaimanapun, senaman penting bagi memastikan kesihatan individu secara umum dalam keadaan baik.

Mereka yang bersenam secara kerap terhindar daripada penyakit kardiovaskular, mempunyai kestabilan emosi dan mental yang baik.

Jangan tinggalkannya hanya kerana ia tidak berkesan dalam menurunkan berat badan. Lakukannya untuk kebaikan yang lain.

Hello Health Group

tidak menyediakan nasihat perubatan, diagnosis, atau rawatan.


Tingkatkan Kesihatan Mental Anda

Kesihatan mental merupakan beban utama yang ditanggung oleh dunia pada hari ini. Ia merupakan antara keadaan kesihatan paling kerap berlaku di samping penyakit jantung dan tekanan darah tinggi.

Anda mungkin mencari kaedah untuk meningkatkan kesihatan mental anda atau membuatkan diri lebih baik. Mungkin sudah berjumpa dengan ahli psikoterapi untuk mendapatkan terapi tertentu atau mendapatkan ubat-ubatan daripada ahli psikiatri.

Terapi dan ubat-ubatan telah terbukti berkesan menurut pelbagai kajian. Namun, kadangkala ia mungkin belum mencukupi bagi sesetengah orang. Masih ramai tidak sedar bahawa masih ada lagi kaedah lain yang boleh diambil untuk membantu meningkatkan lagi kesihatan mental di samping ubat-ubatan dan terapi psikologi.

Apa yang lebih menarik adalah ia tidak memerlukan sebarang preskripsi doktor. Tahukah anda apakah kaedah tersebut? Teruskan membaca sehingga akhir.

1. Senaman dan aktiviti fizikal

Salah satu anti-depresi semula jadi adalah senaman dan aktiviti fizikal. Senaman merangsang badan untuk merembeskan sejenis bahan kimia yang disebut sebagai endorfin. Bahan ini memberikan perasaan positif dan gembira seperti mengambil morfin.

Selain itu, endorfin juga mempunyai fungsi analgesik – mengurangkan kesakitan. Ditambah pula dengan manfaat kesihatan yang baik secara am seperti berat badan, jantung dan tekanan darah yang sihat. Ini sekaligus menambah lagi kualiti hidup anda.

2. Tidur berkualiti

Ini adalah sangat kritikal terhadap kesihatan secara am. Kegagalan mendapatkan tidur yang berkualiti menyebabkan anda mudah terlupa, sukar memberikan fokus, cepat marah dan menjejaskan kehidupan sosial. Tambahan lagi, risiko penyakit kronik juga boleh meningkat.

3. Hubungan sosial

Manusia memang diciptakan untuk bermasyarakat. Ia sebenarnya adalah keperluan, bukannya pilihan. Mereka yang mempunyai hubungan sosial berkualiti hidup lebih lama dan kurang mengalami masalah kesihatan. Luangkan masa bersama keluarga, rakan dan jiran tetangga. Selain itu, banyakkan juga bersembang dan menegur selain kenalan anda di dalam lif atau semasa menunggu giliran.

4. Pemakanan

Kesihatan mental juga terkesan dengan pemakanan anda. Amalkan diet
DASH
 dengan melebihkan buah-buahan dan sayur-sayuran serta mengurangkan makanan tinggi kolesterol.

5. Meditasi

Meditasi membantu memanjangkan tempoh anda bebas daripada sebarang simptom penyakit mental yang anda sedang alami. Pelbagai jenis meditasi boleh dilakukan. Ini termasuk amalan-amalan keagamaan seperti solat.

Mudah, bukan? Semua orang boleh melakukannya!


9 Kaedah Semulajadi Untuk Merawat Tiub Fallopio Tersumbat, Ubah Gaya Hidup Anda Sekarang!

Masalah sukar hamil mungkin ada kaitan dengan tiub fallopio tersumbat. Namun adakah rawatan semula jadi dapat bantu mengatasinya?

Untuk mendapatkan lebih banyak info tentang Kesihatan Wanita, sila dapatkannya
di sini.

Apa jadi jika tiub fallopio tersumbat?

Keadaan penyumbatan pada tiub fallopio adalah penyebab
kemandulan pada wanita.
 Tiub ini adalah saluran yang menghubungkan ovari dan rahim.

Setiap bulan semasa
proses ovulasi
, yang berlaku pertengahan
kitaran haid
, saluran ini akan membawa telur matang daripada ovari ke rahim.

Tiub yang tersumbat menyebabkan ketidaksuburan berlaku dengan cara:

Menghalang sperma sampai kepada telur

Mencegah implantasi pada dinding rahim

Terdapat beberapa punca tiub fallopio tersumbat, iaitu keradangan, kerosakan atau parut. Ia berlaku kesan daripada:

Jangkitan terdahulu seperti
klamidia
 atau
gonorrhea

Fibroid

Penyakit keradangan pelvis

Endometriosis

Sejarah penyakit kehamilan ektopik

Pernah menjalani pembedahan

Baca juga:

Jadi adakah penggunaan rawatan semula jadi benar-benar dapat membantu mengatasi keadaan tersebut?

Rawatan semula jadi vs tiub fallopio tersumbat

Terdapat cadangan mengatakan bahawa kaedah semula jadi tertentu mungkin berfungsi untuk menyingkirkan penyumbatan pada tiub fallopio.

Walau bagaimanapun, masih kurang bukti saintifik untuk mengesahkan keberkesanan rawatan semula jadi ini.

Berikut disenaraikan beberapa rawatan yang dikatakan dapat membantu merawat tiub fallopio tersumbat:

 Berhenti merokok

Tabiat merokok meningkatkan
risiko kehamilan ektopik
. Ia berlaku apabila embrio membesar di luar rahim.

Apabila nikotin dalam rokok terurai, ia menghasilkan bahan disebut
cotinine
. Ia mengurangkan pengeluaran gen yang dikenali sebagai BAD dalam tiub fallopio.

Kesannya, ia mengubah persekitaran pada tiub dan menjadikan ia hampir sama dengan rahim.

Inilah yang menyebabkan embrio membesar pada saluran tiub dan tidak pergi ke bahagian rahim, maka terjadilah kehamilan luar rahim.

Kehamilan ini boleh mengakibatkan parut dan kerosakan pada tiub. Ia menyebabkan penyumbatan dan kemandulan.

 Menghindari alkohol

Terdapat beberapa kesan negatif alkohol kepada kesuburan lelaki serta wanita dan kehamilan, seperti:

Mengurangkan kesuburan

Mengurangkan rizab ovari, merujuk kepada jumlah dan kualiti telur pada ovari

Meningkatkan pengeluaran hormon steroid

Mengurangkan
kualiti sperma

Walaupun masih tidak terdapat kajian untuk mengesahkan kesan alkohol kepada tiub fallopio, namun individu yang sedang berusaha untuk hamil harus menghindarinya.

 Mengurangkan stres

Walaupun masih memerlukan kajian lanjut, ada penyelidik mendapati tekanan yang berlebihan boleh memberi kesan berpanjangan pada tiub fallopio.

Individu yang cuba
mengurangkan tekanan dalam diri
 mereka akan dapat melihat kesan positif pada tahap kesuburan badan.

Beberapa aktiviti boleh membantu meredakan stres, seperti:

Menenangkan fikiran

Bermeditasi

Menulis di buku

Membaca buku

Melakukan yoga

Berjalan kaki

Terapi urutan

 Bersenam

Melakukan sebarang aktiviti fizikal sememangnya baik untuk kesihatan badan secara keseluruhan.

Walaupun tidak terdapat bukti menunjukkan senaman dapat membantu merawat tiub fallopio tersumbat, namun rawatan semula jadi ini dipercayai
meningkatkan kesuburan wanita
.

 Terapi fizikal pelvik

Terdapat kajian dilakukan pada 2008 untuk mengkaji kesan terapi fizikal pelvik manual terhadap ketidaksuburan wanita. Ia melibatkan 28 responden dengan masalah penyumbatan tiub fallopio.

Setiap responden perlu menjalani terapi selama 20 jam dalam tempoh seminggu.

Hasil daripada terapi tersebut mendapati ia berjaya membuka 1 atau kedua-dua saluran tiub tersumbat pada 17 daripada 28 peserta.

 Ubatan herba Cina

Ada cadangan mengatakan ubatan herba Cina boleh membantu meningkatkan peluang kehamilan individu berbanding rawatan perubatan Barat.

Ia berdasarkan kajian analisis 2015, yang melihat kesan ubatan herba terhadap kemandulan. Ia melibatkan 4,247 wanita dengan ketidaksuburan seperti penyumbatan tiub fallopio.

Secara purata, hasil kajian menunjukkan kadar kehamilan wanita yang menerima ubatan herba Cina adalah lebih 60% berbanding hanya 33% dengan perubatan moden.

 Kunyit

Kunyit boleh diambil dalam bentuk suplemen atau ditambah ke dalam makanan.

Ada yang mengatakan, menambah lada hitam boleh meningkatkan penyerapan badan terhadap
manfaat kunyit
.

Dalam kajian 2017, mendapati bahan dalam kunyit, kurkumin boleh mengurangkan keradangan dalam badan.

Namun, tidak terdapat bukti jelas menunjukkan sama ada bahan tersebut dapat membantu merawat saluran tiub fallopio tersumbat secara khusus.

 Vitamin C

Kebaikan vitamin yang kaya dengan antioksidan ini adalah:

Mengehadkan kerosakan radikal bebas pada sel

Menyokong fungsi
sistem imun

Mengurangkan keradangan dalam badan

Bantu hasilkan kolagen protein, penting untuk penyembuhan luka

Jadi secara teori, dengan manfaat di atas,
vitamin C
 dipercayai dapat membantu kurangkan keradangan, jangkitan atau pengembangan tisu pada saluran fallopio.

Walau bagaimanapun, setakat ini tidak terdapat bukti untuk menyokong teori tersebut.

 Asid lemak omega-3

Sumber makanan yang kaya omega-3 adalah:

Biji rami dan minyaknya (
flaxseed
)

Walnut dan minyaknya

Minyak canola

Ikan berminyak

Saintis percaya terdapat kaitan antara pengambilan tinggi
asid lemak omega-3
 dengan penurunan kadar keradangan dalam badan.

P
enurunan kadar tersebut dipercayai dapat membantu merawat masalah penyumbatan pada tiub fallopio.

Walau bagaimanapun, masih tidak terdapat bukti kukuh untuk menyokong dakwaan ini.

Lakukan perubahan

Walaupun masih kurang bukti saintifik untuk mengesahkannya, namun mengubah gaya hidup ke arah yang lebih sihat pastinya dapat membantu meningkatkan kesuburan wanita.

Jika rawatan semula jadi yang dinyatakan di atas tidak berkesan, anda disarankan untuk melakukan pemeriksaan dan rundingan doktor.


5 Makanan Mengandungi Sumber Kolagen

Terletak di bawah lapisan paling luar kulit), kolagen merupakan asas tisu penghubung yang menyokong struktur kulit yang menjadikannya penting untuk kulit yang kelihatan muda. Tetapi, semakin berusia, badan kurang menghasilkannya kerana enzim yang berlaku secara semula jadi memecahkan kolagen, seterusnya menjadikan kulit menjadi nipis dan membentuk kedutan. Apakah sumber makanan membekalkan kolagen? Sila baca artikel ini.

1. Ikan

Mencipta sel-sel yang lebih kuat. Ikan seperti tuna dan salmon dimuatkan dengan asid lemak omega-3,” kata ahli pemakanan New York Brook Alpert. Sel kulit dikelilingi oleh membran berlemak yang melindunginya. Apabila sel-sel itu sihat, ia dapat menyokong struktur kulit.

2. Buah beri

Mengurangkan kerosakan. Beri hitam (blackberry) dan raspberi menjaringkan radikal bebas secara serentak meningkatkan tahap kolagen.

3. Soya

Menghalang penuaan: Sama ada sumber dari susu soya, keju atau tauhu, soya mengandungi genistein (hormon tumbuhan yang berfungsi sebagai antioksidan), yang menyebabkan penghasilan kolagen dan membantu menghalang enzim, seperti MMP yang boleh menua kulit.

4. Bawang putih

Salah satu sumber sulfur terbaik yang diperlukan untuk pengeluaran kolagen dalam badan, bawang putih juga menyediakan asid lipoik dan taurine yang membantu membina semula serat kolagen yang telah rosak.

5. Buah citrus

Kajian menunjukkan bahawa
buah citrus
 seperti oren, limau, lemon dan limau gedang yang kaya dengan vitamin C mempunyai keupayaan untuk membantu asid amino-lisin dan proline-convert kepada kolagen. Antioksidan vitamin C juga sangat penting dalam membantu meneutralkan radikal bebas, yang menyerang dan memecah kolagen dan elastin dalam kulit.


Tak Susah Pun Nak Dapatkan Kulit Glowing, Wajib Guna 6 Produk Ini!

Bukan semua orang dikurniakan dengan
 kulit yang serba bersih dan cantik
 tetapi setiap individu juga ada peluang untuk tampil lebih anggun. Rahsianya, adalah pada produk
skincare
 untuk kulit
glowing
yang diamalkan masing-masing. Adakah ia benar?

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Rutin penjagaan kulit itu sangat penting!

Memiliki kulit yang
flawless

itu tentu sahaja menjadi idaman setiap individu tanpa mengira usia atau jantina. Namun, impian ini tidak mudah bagi mereka yang mempunyai masalah kulit.

Antara masalah kulit yang paling umum terjadi adalah jerawat, parut, kedut, kerut dan tona tidak sekata. Kesannya, ia akan menambah cela pada kulit lantas membuat ia tampak bermasalah.

Baca lagi artikel berkaitan:

Jerawat Bukan Jerawat, Tetapi Masalah Kulit

Jangan Terlebih Guna! Ubat Steroid Topikal Untuk Masalah Kulit Ada Kesan Sampingan

7 Petanda Awal Anda Ada Masalah Kulit, Kena Rujuk Pakar Dermatologi Cepat!

Apabila menghadapi isu-isu kulit yang sebegini, individu tidak wajar berputus asa atau bersangka buruk dengan diri sendiri. Sebaliknya, anda boleh cari alternatif rawatan atau ubatan terbaik.

Antara perkara anda boleh lakukan adalah amalkan
 rutin penjagaan kulit yang lebih baik
. Ia tidak sukar asalkan anda tahu produk apa yang kulit anda perlukan untuk menyelesaikan masalah.

Jadi, anda perlu tahu apa jenis produk
skincare
 untuk kulit
glowing
yang terbaik lagi dipercayai!

Ini produk
skincare
 untuk kulit
glowing
!

Kebanyakan orang hanya mengamalkan rutin penjagaan kulit yang biasa iaitu
 membersihkan serta melembapkan kulit
 dengan air atau produk asas sahaja dan ini mungkin masih tidak cukup.

Jangan cuma guna pembersih dan pelembap sahaja, berikut produk
skincare
 untuk kulit
glowing
:

#1.
Cleanser

Pertama dan paling penting, semua orang mesti menggunakan
 pembersih dan pelembap kulit
 atau lebih dikenali sebagai
cleanser
. Anda tidak boleh sesekali meninggalkan rutin paling utama ini.

Wujud dalam pelbagai jenis serta jenama, anda perlu cari produk yang ideal dengan kulit terutama jika ada isu
 kulit kering, sensitif atau berminyak
. Kalau tidak sesuai, masalah tidak akan selesai.

Gunakan ia 2 kali sehari yakni sekali siang dan sekali malam untuk kesan yang jauh lebih mujarab.

#2.
Toner

Kemudian,
sapukan
toner
pada kulit
 kerana ia boleh menyegarkan kembali kulit yang telah tegang, keras dan kering selepas dicuci. Ia juga mampu melegakan sebarang ketidakselesaan pada kulit.

Alasannya, produk ini mampu menutup semula
 liang pori yang telah terbuka
 semasa dicuci selain menstabilkan kembali tahap pH yang agak terumbang-ambing selepas rutin pertama di atas itu.

Sebaiknya, sapukan
toner
2-3 minit selepas
cleanser
dan tunggu 2-3 minit lagi untuk produk lain.

#3. Serum kulit

Sama seperti serum untuk rambut,
 serum untuk kulit adalah sangat penting
 bagi melancarkan lagi proses keremajaan dan melambatkan proses penuaan kulit, ekoran tinggi kandungan kolagen selain mampu membuat solekan dan produk lain itu tahan lebih lama.

#4. Skrub kulit

Ramai individu gemar skrub kulit
 kerana ia mampu mengelupaskan sekali gus menyingkirkan sel-sel kulit mati daripada kulit. Pun begitu, produk yang sebegini tidak boleh digunakan terlalu kerap kerana ia juga boleh menjejaskan kelembapan semula jadi kulit.

#5.
Masker

Masker
atau topeng muka ada pelbagai jenis dan yang paling popular dalam kalangan masyarakat kita adalah diperbuat daripada bahan semula jadi
seperti kunyit, tomato, aloe vera
 dan lain-lain.

Menariknya,
topeng muka boleh dipakai
 sebelum tidur mahupun sepanjang waktu tidur dalam usaha memudarkan cela selain membawa manfaat membersihkan, memutihkan, menghaluskan serta melembapkan kulit.

Jika anda tidak rajin mencari dan membeli
masker
 di pasaran, bahan di dapur juga alternatif baik.

#6. Pelindung matahari

Akhir sekali, jangan lupa untuk pakai
krim atau losyen pelindung matahari
 yang kaya dengan SPF terutama ketika berada di luar rumah ya? Ini mampu untuk melindungi kulit anda daripada sinar UV yang boleh merosakkan kulit dan
mendatangkan penyakit termasuk kanser
!

Selain produk asas untuk rutin penjagaan kulit di atas ini, mungkin ada lagi produk
skincare
 untuk kulit
glowing
yang kami tidak nyatakan namun anda perlukan bagi mencapai hasrat tersebut.

Dalam pada itu, anda turut perlu menjaga pemakanan dan pengamalan gaya hidup yang lebih sihat agar aspek kesihatan serta kecantikan lebih terjaga malah terjamin sepanjang kehidupan.

Konklusinya, jangan anggap produk
skincare
 untuk kulit
glowing
itu tidak penting ya?
Gunakan 6 produk di atas tadi
 bermula dari hari ini juga dan anda akan dapat lihat hasilnya tidak lama nanti!


BAHAYA! Ada Risiko Terkena Strok Kalau Dapat Jangkitan Saluran Kencing

Strok bukanlah satu penyakit yang asing lagi dalam masyarakat kita. Antara punca utama strok atau angin ahmar ialah saluran darah pada otak yang pecah atau terhalang. Namun, mungkin ramai yang tidak tahu bahawa jangkitan pada saluran urinari juga boleh mencetuskan beberapa jenis strok yang berbeza!

Menurut sebuah kajian oleh
American Heart Association
 yang dimuatkan di dalam jurnal
Stroke
, beberapa jenis jangkitan,
terutamanya kencing kotor atau UTI
 boleh menyebabkan jenis strok iskemia iaitu sejenis angin ahmar yang kerap berlaku.

Semua jangkitan boleh menyebabkan jenis strok berbeza

Apa yang mengejutkan, kajian tersebut menunjukkan semua jenis jangkitan boleh meningkatkan risiko pesakit untuk mengalami jenis strok yang berbeza!

Namun, antara semua jenis jangkitan yang dikaji (jangkitan kulit, perut, saluran kencing, pernafasan dan septisemia), jangkitan saluran kencing didapati mempunyai kaitan yang paling kuat.

Malah, mereka yang menghidap UTI diperhatikan mempunyai risiko 3 kali ganda
untuk mengalami serangan strok iskemia
 dalam masa 30 hari jangkitan.

Lebih teruk lagi, penghidap jangkitan jenis ini mempunyai peningkatan risiko yang mendadak semakin lama mereka mengalami jangkitan.

Bukan itu sahaja, jangkitan saluran kencing juga mempunyai kaitan yang kuat dengan pendarahan dalam kepala. Sebarang pendarahan yang berlaku di antara tisu kepala boleh menyebabkan kerosakan otak dan kematian.

Menurut pengarang kajian ini, Dr. Mandip Dhamoon dari
Icahn School of Medicine
 di Mount Sinai, pekerja kesihatan perlulah lebih peka
mengenai risiko strok
 yang boleh dicetuskan oleh jangkitan.

Malah, semua jangkitan boleh mencetuskan jenis strok yang berbeza.

Beliau juga berkata masih banyak yang perlu dilakukan supaya kaitan di antara jangkitan dan jenis strok boleh dirungkai.

Dengan kajian yang lebih mendalam, doktor dan pekerja kesihatan boleh mengesan cara yang terbaik untuk menghalang serangan strok dalam kalangan pesakit.

Tambah Dr. Dhamoon lagi, penemuan ini mungkin menunjukkan bahawa vaksinasi atau pemberian ubat sebagai rawatan bukan sahaja boleh mengubati jangkitan tersebut, tetapi juga boleh digunakan untuk mengelakkan strok dalam kalangan pesakit yang berisiko.

Namun, pesakit digesa untuk tidak terlalu risau. Walaupun berlaku peningkatan risiko, peratusannya untuk berlaku masih lagi rendah.

Apakah simptom-simptomnya?

Sebagai langkah berjaga-jaga, semua orang perlu tahu
simptom dan tanda angin ahmar.
 Strok merupakan sejenis kecemasan dan paling efektif jika dirawat secepat mungkin.

Antara tanda dan simptom strok ialah:

Sukar bercakap dan memahami percakapan orang lain.
 Individu yang mengalami serangan strok akan rasa keliru dan sukar untuk bercakap. Mereka juga tidak memahami percakapan orang lain.

Lumpuh atau rasa kebas pada kawasan muka, lengan atau kaki.
 Pesakit akan rasa kejang pada kawasan muka, kaki atau tangan. Selalunya, hanya sebelah badan sahaja yang akan terkesan.

Sukar untuk melihat melalui kedua-dua belah mata.
 Anda mungkin sukar untuk melihat atau buta sebelah atau kedua-dua belah mata. Tidak mustahil juga pesakit akan mengalami pandangan yang kabur atau berganda.

Pening kepala.
 Pening kepala yang berlaku secara tiba-tiba dan teruk merupakan antara tanda serangan strok. Selalunya, sakit ini akan diikuti oleh simptom lain seperti muntah-muntah dan sukar untuk kekal sedar.

Sukar berjalan.
 Anda mungkin akan terjatuh atau hilang imbangan badan. Selain itu, anda juga mungkin akan pening kepala dan hilang koordinasi.

Jangan buang masa dan dail 999 secepat mungkin. Jangan tunggu hingga simptom hilang.

Setiap minit amat berharga untuk pesakit strok. Semakin lama strok dibiarkan tanpa rawatan, lebih teruklah kecederaan yang akan dialami oleh pesakit.

Bolehkah kita mencegah strok akibat UTI pada masa hadapan?

Ya, strok boleh dicegah jika anda mengenali faktor risikonya. Selain itu,
gaya hidup yang sihat juga dapat membantu mencegah serangan strok
 pada masa hadapan.

Kebanyakan strategi untuk mencegah strok berkesan untuk mereka yang belum pernah mengalami angin ahmar, atau untuk pesakit yang ingin mencegah serangan kali kedua.

Selain itu, kebanyakan cara untuk mencegah strok akibat UTI juga sama dengan
langkah untuk mencegah penyakit jantung.
 Antaranya ialah:

Mengawal tekanan darah.
 Ini merupakan langkah yang paling penting untuk mengelakkan strok pada masa hadapan. Jika anda pernah mengalami serangan strok, pastikan anda
cuba untuk mengurangkan tekanan darah
 pada masa hadapan.

Elakkan makanan berlemak
. Kurangkan pengambilan makanan yang tinggi lemak dan kolesterol, terutamanya lemak tepu dan lemak trans. Makanan ini boleh menyebabkan arteri tersumbat.

Berhenti merokok.
 Merokok bukan sahaja tidak baik untuk kesihatan anda, malah ia juga punca pelbagai jenis penyakit kronik seperti sakit jantung dan juga kanser.

Urus diabetes dengan baik
. Pastikan
kadar gula dalam darah berada dalam julat yang sihat.
 Jika tidak, anda perlu mengubah diet, lakukan senaman dan juga menurunkan berat badan untuk mengelakkan serangan strok pada masa hadapan.

Bersenam dengan kerap.
 Tidak dinafikan, senaman merupakan salah satu langkah yang terbaik untuk mengelakkan pelbagai jenis penyakit. Ia boleh mengurangkan tekanan darah, meningkatkan tahap kolesterol baik dan juga kesihatan anda secara am.

Kesimpulannya, beberapa jenis jangkitan yang berbeza boleh mencetuskan serangan strok. Namun, ada banyak langkah yang kita boleh lakukan untuk menghindarinya pada masa hadapan.

Oleh sebab itu, jika anda mempunyai jangkitan, terutamanya UTI, dapatkan pemeriksaan doktor secepat mungkin. Ia mungkin dapat menyelamatkan nyawa anda.


Kebas Jari Dan Tangan, Ini Cara Ibu Hamil Nak Kurangkan Simptom Carpal Tunnel

Semasa dalam fasa kehamilan,
pelbagai perubahan yang akan berlaku kepada tubuh badan seorang wanita
 baik dari segi fizikal serta mental.

Antara yang paling jelas kelihatan adalah
bentuk badan wanita akan mulai mengembang dan membesar
 serta ‘breakout’ pada wajah.

Untuk pengetahuan anda, ada juga segelintir wanita yang akan mengalami sindrom carpal tunnel semasa hamil!

Persoalannya, adakah ia satu perkara yang normal? Selain itu, apa yang perlu dilakukan untuk menanganinya?

Jom sama-sama kita ikuti artikel ini dengan lebih lanjut untuk tahu jawapannya.

Serba sedikit tentang sindrom carpal tunnel

Sebelum pergi lebih mendalam lagi, wajarlah untuk kita berkenalan dengan sindrom ini terlebih dahulu.

Buat anda yang belum tahu, carpal tunnel adalah satu kawasan atau laluan yang terletak pada pergelangan tangan. Ia dipenuhi dengan saraf dan tendon yang bersambung dengan tapak tangan dan jari.

Sekiranya berlaku sebarang perkara yang tidak normal pada saraf dan tendon di tempat ini, ia akan mengakibatkan rasa sakit dan pedih.
Inilah kondisi yang dipanggil sebagai sindrom carpal tunnel
.

Ia biasa berlaku kepada golongan atlet, pekerja pejabat, pemain alat muzik serta individu yang banyak menggunakan tangan mereka dalam aktiviti seharian.

Ia juga boleh berlaku kepada wanita mengandung. Pun begitu, adakah ia normal?

Adakah ia normal berlaku semasa hamil?

Ketika sedang mengandung, akan berlaku banyak perubahan hormon pada tubuh badan ibu hamil termasuklah pada tempat yang dikenali sebagai carpal tunnel ini.

Perubahan hormon ini kemudiannya akan mengakibatkan tubuh badan anda mengekalkan banyak cecair pada tangan serta melembutkan ligamen tempat ini.

Inilah yang akan menyebabkan tempat tersebut membengkak (oedema).

Akibatnya, saraf dan tendon pada tempat ini akan terhimpit dan tertekan seterusnya mengakibatkan rasa kebas, panas, sakit dan pedih – seperti dicucuk dengan jarum.

Menurut kajian yang dijalankan oleh pihak National Health Service di UK,
ia adalah kondisi yang normal dan biasa terjadi kepada kira-kira 60% wanita hamil
.

Apakah yang ibu hamil boleh buat untuk kurangkan simptomnya?

Kadangkala, ia akan berlaku kepada wanita hamil tanpa dapat dielakkan. Namun apa yang kalian boleh buat adalah kurangkan simptomnya dengan cara berikut:

#1. Pakai pendakap tangan

Setelah disahkan oleh doktor bahawa anda mengalami sindrom carpal tunnel, minta saranan daripada doktor sama ada anda perlu pakai pendakap tangan atau tidak.

Jika ya, kalian boleh cari pendakap tangan ini di farmasi yang berdekatan dengan anda. Gunakan ia pada setiap masa terutamanya ketika kalian sedang bekerja atau berehat.

Jika kurang pasti, ia adalah hampir sama dengan yang digunakan oleh
individu patah atau retak tulang tangan
. Dapatkan bantuan pakar fisioterapi untuk mencari yang sesuai dengan anda.

#2. Tuam air sejuk & air hangat pada tangan

Wanita hamil boleh tuam ais secara lembut dan perlahan pada kawasan yang terjejas. Atau anda juga boleh rendam tangan pada air sejuk sebagai alternatif.

Kemudian, tuam atau rendam pula tangan anda dengan menggunakan air yang hangat secara berselang seli (kira-kira 5 ke 6 minit dari setiap satu).

Jika kesakitan itu masih atau makin teruk, hentikan ia dan berjumpa doktor untuk mendapatkan nasihat.

#3. Letak tangan pada kedudukan yang tinggi

Ketika sedang berehat atau bekerja, elakkan dari meletakkan tangan anda pada kedudukan yang rendah atau mendatar. Sebaliknya, pastikan ia kekal pada kedudukan yang tinggi.

Ini bertujuan mengelakkan serta mengurangkan bengkak pada tempat carpal tunnel tersebut.

#4. Jaga posisi tidur anda dengan cermat

Jika ia berlaku pada tangan kanan, elakkan tidur dengan baring mengiring sebelah kanan.
Posisi yang paling ideal adalah dengan meletakkan tangan pada bantal kepala anda
.

Untuk melegakan serangan tiba-tiba pada waktu malam, goyangkan tangan anda sehingga ia sedikit lega.

#5. Bersenam

Jangan terkejut dengan petua ini ya? Dengan senaman ringan yang melibatkan tangan, ia mampu melancarkan perjalanan darah pada tangan sekali gus mengurangkan pembengkakan.

#6. Berehat

Apa yang paling penting untuk dilakukan adalah berehat dan kurangkan aktiviti melibatkan tangan. Jika tidak berbuat apa-apa, rehatkan sahaja tangan pada bantal sambil berbaring.

#7. Berjumpa doktor untuk rawatan

Akhir sekali, jangan lupa untuk berjumpa doktor bagi mendapatkan diagnosis dengan kerap terutamanya jika
sindrom carpal tunnel semasa hamil yang anda hadapi itu kian teruk
.


Stresnya Sekatil Dengan Pendengkur, Nak Tidur Pun Susah! Apa Kata Anda Cuba 5 Tip Ini

Haaaa…tengah cari tip cara tidur elak dengkur…? Anda ada masalah berdengkur atau pasangan yang mengalaminya?

Amnya, beristirahat dan
tidur di sisi pasangan tercinta
 menjadi momen terbaik untuk mengecas kembali tubuh badan yang keletihan.

Tidur yang lena
 bukan sahaja bermanfaat buat kesihatan, bahkan berupaya mengembalikan kecergasan saat diri terjaga pada keesokan hari.

Pun begitu, nikmat ini mampu terjejas jika teman tidur anda mula berdengkur sehingga mengganggu waktu tidur anda.

Tambah lagi jika ia berlarutan setiap malam, bulan malah sehingga bertahun-bertahun. Pasti stres, bukan?

Untuk mendapatkan lebih banyak info tentang Tidur Berkualiti, sila dapatkannya
 di sini.

Cara tidur elak dengkur

Ketika anda tidur, otot tekak anda akan berada dalam keadaan relaks.

Lidah akan jatuh ke bawah dan tekak akan jadi sedikit sempit dan lembut.

Apabila anda tarik nafas, tekak anda akan bergetar. Getaran inilah punca anda berdengkur!

Semakin sempit salur nafas anda, semakit kuat getaran dan bunyi dengkuran yang terhasil.

Dengkur, boleh dianggap satu perkara normal, namun, ada masanya ia
boleh menunjukkan masalah kesihatan yang serius
 dan boleh menjadi semakin teruk seiring dengan pertambahan usia.

Malahan, berdengkur juga boleh
mengganggu pasangan
 anda.

Tidur dengan pendengkur, apakah kesannya?

Menghadap pasangan yang berdengkur dengan kuat di sebelah anda, hari demi hari berisiko menimbulkan kebencian, yang boleh memberi kesan negatif pada hubungan kalian.

Tetapi tahukah anda, tidur dengan pendengkur juga sebenarnya berisiko memberi kesan buruk terhadap kesihatan?

Ya! Kekurangan tidur mampu menyebabkan masalah ingatan, mengganggu mood, dan bahkan meningkatkan risiko anda mengalami:

Penyakit jantung

Diabetes

Tekanan darah tinggi

Satu kajian tahun 2006 bahkan menyatakan orang yang tidur kurang dari 6 jam setiap malam lebih cenderung mengalami obesiti, yang juga meningkatkan risiko kepada masalah kesihatan kronik tertentu!

Susah lelap apabila pasangan berdengkur, cuba cara tidur elak dengkur ini!

Usah memaksa diri lagi untuk melelapkan mata di samping pendengkur.

Ternyata, anda mempunyai pilihan yang boleh membantu kalian
untuk tidur malam
 yang lebih lena.

Berikut adalah 5 cara tidur elak dengkur yang boleh dicuba:

#1 Usah terlalu fokus pada suara berdengkur

Ya, hal ini mungkin lebih senang dicakap berbanding dilakukan.

Kadangkala, anda boleh menggunakan kekuatan akal untuk melatih diri mengabaikan bunyi dengkuran pasangan.

Terdapat beberapa strategi yang boleh dicuba bagi mengalihkan perhatian anda:

Bertafakur

Mendengar podcast

Mendengar lagu yang menenangkan

#2 Pakai penutup telinga

Salah satu jalan penyelesaian yang paling mudah dan cepat adalah menggunakan penutup telinga bagi menyekat
bunyi bising pasangan berdengkur.

Terdapat banyak pilihan yang boleh didapati di pasaran, anda boleh memilih penutup berasaskan
soft foam
atau silikon yang sesuai dipakai di persekitaran yang bising.

Cara tidur elak dengkur#3 Ubah kedudukan tidur pasangan anda

Bagi sebilangan individu,
tidur dalam posisi terlentang
 berisiko membuat masalah berdengkur menjadi lebih teruk.

Posisi terapi (PT) adalah pilihan rawatan yang direka khas untuk membantu pendengkur mengelak daripada
tidur secara terlentang.

Terdapat beberapa pilihan yang boleh dicuba:

Snore-reducing trainer
:
Alat pemegang pinggang (umpama tali pinggang) yang mengekang pasangan daripada tidur dalam
posisi terlentang

A tennis ball
:
Selitkan bola tenis atau objek yang bersesuaian di bawah badan pasangan. Ia bertujuan untuk mengelakkan mereka tidur terlentang dek ketidakselesaan disebabkan objek yang diletakkan

Head-positioning pillow
:
Juga dikenali sebagai bantal antidengkur, membantu meluruskan leher pendengkur dengan betul lantas mengurangkan potensi tidur berdengkur

#4 Ajak pasangan berjumpa pakar, antara cara elak tidur dengkur

Jangan biarkan pasangan anda memberikan alasan atau berkeras dek tidak percaya bahawasanya mereka tidak berdengkur.

Sebaliknya, jelaskan kebimbangan anda dan minta pasangan berjumpa doktor untuk dinilai.

Kajian tidur dapat menentukan berapa banyak mereka berdengkur dan menilai kemungkinan penyebabnya.

Sekiranya hasil penilaian menunjukkan mereka menderita
apnea tidur obstruktif (OSA)
, sekurang-kurangnya ia boleh dirawat.

Antara pilihan rawatan yang boleh dilakukan bagi pesakit OSA, merangkumi:

Terapi
continuous positive airway pressure
 (CPAP)

Terapi
bilevel positive airway pressure
 (BiPAP)

Alatan oral seakan
mouthguard
, yang bantu mengekalkan rahang atau lidah di posisinya

Selain pilihan di atas, pembedahan juga mungkin dilakukan sekiranya terapi lain tidak berkesan.

Tambah lagi, pendengkur bukan hanya terhad kepada jantina lelaki ya!
Kaum Hawa
 juga mempunyai risiko tidur berdengkur yang sama.

Baca juga:

#5 Tidur di bilik yang berbeza

Walaupun cara tidur  ini tidak begitu disarankan terutamanya bagi pasangan suami isteri, tidur di bilik yang berbeza sebenarnya boleh membantu anda tidur tanpa gangguan.

Usah berasa terlalu bersalah, pastikan anda berkomunikasi secara terbuka dan fahamkan pasangan akan kebimbangan dialami.

Malah, satu kajian 2002 mendapati
mereka yang tidur berasingan
 sebenarnya menyumbang kepada kepuasan perkahwinan yang lebih tinggi apabila mempunyai pasangan yang berdengkur.

Apa pun pilihan anda sebagai cara tidur elak dengkur, pastikan ia tidak memberikan kesan yang negatif terhadap hubungan bersama pasangan ya!


Dua Antibiotik Baru Berkesan Menentang Superbug, Tiada Kerintangan

Kerintangan Antibiotik

Penemuan antibiotik telah merevolusikan dunia perubatan – jangkitan yang dahulunya boleh membawa maut menjadi sesuatu yang boleh dirawat dengan efektif menggunakan pengambilan antibiotik beberapa hari berdasarkan dos-dos tertentu. Pada pertengahan abad ke-20, penemuan dan penambahan kelas-kelas dan jenis-jenis antibiotik baru bertambah dengan rancak apabila sebanyak 12 kelas antibiotik baru diperkenalkan antara tahun 1935 sehingga tahun 1968. Kerancakan penemuan ini bagaimanapun merudum dengan banyak dalam tahun-tahun seterusnya apabila hanya 2 kelas baru ditemui antara tahun 1969 sehingga tahun 2003. Lebih membimbangkan lagi, penggunaan antibiotik tanpa penyeliaan dan kawalan yang baik telah membawa kepada masalah baru kepada kesihatan awam – kerintangan antibiotik.

Organisma yang rintang ini disebut sebagai superbug. Akibat kerintangan ini, rawatan yang terpaksa digunakan memerlukan sama ada dos yang lebih tinggi atau ubat alternatif yang lain. Pendekatan sebegini bukan sahaja boleh menjadi sesuatu yang lebih mahal dan lebih menyusahkan, ia juga boleh menjadi lebih toksik kepada pesakit yang menerima rawatan tersebut. Mekanisma kerintangan ini boleh berlaku dalam tiga cara; kerintangan semula jadi dalam sesetengah bakteria, mutasi genetik dan juga penerimaan keupayaan kerintangan daripada spesies bakteria yang lain.

Sebelum ini, antibiotik daripada kumpulan polipeptida adalah antara kumpulan antibiotik yang paling kuat dan ia terdiri daripada antibiotik seperti polymyxin B dan juga Colistin. Colistin khususnya, digunakan sebagai ‘usaha terakhir’ (last-resort antibiotik) untuk menghapuskan
superbug
 seperti
Pseudomonas aeruginosa, Klebsiella pneumoniae
dan juga bakteria jenis
 Acinetobacter.
Ia tidak digunakan secara rutin kerana kesan sampingannya iaitu kerosakan buah pinggang. Lebih membimbangkan adalah sekitar tahun 2011, gen rintang colistin yang pertama telah dikenal pasti dalam plasmid yang boleh disebarkan antara strain bakteria. Pada Disember 2015, penemuan gen ini telah disahkan di rantau Asia Tenggara dan juga di beberapa negara Eropah.

Penemuan terbaru diinspirasikan peptida semula jadi bakteria

Para pengkaji dan saintis dari negara Perancis telah mengeksploitasi penemuan toksin bakteria baru untuk dijadikan sebagai bahan aktif dalam antibiotik bagi melawan jangkitan patogen bakteria yang rintang pelbagai ubat, daripada jenis gram-positif dan juga gram-negatif. Mereka telah menghasilkan keluarga peptidomimetik baru iaitu
cyclic heptapseudopeptides
 yang diinspirasikan oleh peptida semula jadi bakteria.

Daripada 4 peptida yang dikaji, mereka menemui bahawa dua daripadanya adalah efektif untuk sepsis sederhana dan juga sepsis teruk dalam tikus kajian akibat daripada jangkitan
superbug
 jenis gram positif, Staphylococcus aureus rintang methicillin (MRSA). Apa yang lebih menakjubkan adalah berbeza dengan kesan sampingan yang kerap dikaitkan dengan antibiotik berasaskan polipeptida ini, kedua-dua bahan aktif tadi tidak menunjukkan sebarang kesan toksik kepada sel darah merah dan sel buah pinggang. Kompaun baru ini didapati selamat pada dos aktif mereka tanpa kesan nefrotoksik.

Keberkesanan juga turut diperhatikan dalam rawatan jangkitan kulit pada tikus kajian, daripada MRSA dan juga
superbug
 dari kumpulan gram-negatif iaitu Pseudomonas aeruginosa. Apa yang lebih penting adalah dari sudut kerintangan, kompaun ini tidak menunjukkan sebarang kerintangan walaupun setelah penggunaan untuk 2 minggu dan 4 atau 6 hari pendedahan dalam tikus-tikus kajian.

Aktiviti heptapseudopeptides diterangkan melalui keupayaan asid amino tidak semula jadi dalam menguatkan kaitan dinamik dengan lapisan lipid bakteria untuk mencetuskan ketelapan yang akhirnya, membawa kepada penghapusan bakteria tersebut.

Disebabkan 2 analog peptida ini, Pep 16 dan juga Pep 19, berkesan dalam menentang jangkitan oleh MRSA dan juga P. aeruginosa, para pengkaji percaya bahawa kedua-dua peptidomimetik ini mempunyai potensi yang menjanjikan sebagai calon pendahulu (lead candidates) untuk dibangunkan secara komersial dan juga untuk fasa 1 percubaan klinikal.

Hello Health Group
 tidak menyediakan nasihat perubatan, diagnosis, atau rawatan.


Teknologi Laser Dalam Perubatan Mudahkan Kajian Sel Kanser

Tahukah anda, antara salah satu langkah kajian terhadap sel kanser ialah melalui penggunaan teknologi kanser? Bagaimana teknologi laser
membantu kajian mengenai sel kanser
?

Kesukaran pengkaji mengenalpasti ciri sebenar sel kanser

Cadangan rawatan terbaik untuk pesakit yang mempunyai kanser memerlukan doktor untuk mengetahui sesuatu tentang ciri-ciri kanser yang dihidapi oleh pesakit terlebih dahulu. Namun,
salah satu kesukaran yang paling besar dalam merawat kanser ialah keadaan sel-sel kanser yang tidak sama
.

Walaupun dalam tumor yang sama, sel-sel kanser
boleh berbeza dalam aspek genetik, tingkah laku, dan kerentanan mereka terhadap ubat kemoterapi
.

Sel-sel kanser secara amnya jauh lebih aktif secara metabolik berbanding sel-sel yang sihat, dan beberapa pemerhatian tentang tingkah laku sel kanser dapat dikumpulkan dengan menganalisis aktiviti metaboliknya.

Tetapi bagi para penyelidik, untuk mendapat penilaian yang tepat tentang ciri-ciri ini telah ternyata agak sukar. Beberapa kaedah, termasuklah pengesanan
positron emission tomography
 (atau PET), pewarna pendarfluor, dan kontras telah digunakan, tetapi masing-masing mempunyai kelemahan yang mengehadkan kegunaannya.

Teknologi laser bantu kesan sel kanser

Lihong Wang, penyandang endowmen
Bren Professor
 bagi bidang kejuruteraan perubatan dan kejuruteraan elektrik di
California Institute of Technology
 (CALTECH) menyatakan, beliau percaya boleh melakukannya dengan lebih berkesan melalui penggunaan mikroskop fotoakustik (PAM). Ia adalah satu teknik di mana cahaya tekonologi laser mendorong getaran ultrasonik dalam sampel.

Getaran tersebut
boleh digunakan untuk mendapatkan gambaran sel, saluran darah, dan tisu
. Teknologi laser sedia ada ini mengambil sel-sel kanser dan meletakkannya secara individu ke dalam petak-petak kecil yang diisi dengan darah.

Sel-sel dengan metabolisme yang lebih tinggi akan menggunakan lebih banyak oksigen dan akan menurunkan tahap oksigen darah, satu proses yang dipantau oleh sensor oksigen kecil yang diletakkan di dalam setiap petak-petak kecil.

Kelemahan tekonologi laser

Kaedah ini juga mempunyai kelemahan sepertimana kaedah-kaedah lain. Untuk mendapatkan
saiz sampel data metabolik yang bermakna untuk sel-sel kanser
, para penyelidik perlu memasukkan ribuan sensor ke dalam grid.

Di samping itu, kehadiran sensor dalam petak-petak kecil tersebut boleh mengubah kadar metabolik sel-sel, menyebabkan data yang dikumpul menjadi kurang tepat.

Versi yang diperbaiki oleh Wang tidak meminggirkan sensor oksigen dan sebaliknya menggunakan PAM untuk mengukur tahap oksigen dalam setiap petak-petak kecil. Beliau melakukan kaedah ini dengan cahaya laser yang dihala kepada gelombang yang diserap oleh hemoglobin dalam darah dan menukarkannya kepada tenaga getar iaitu bunyi.

Apabila molekul hemoglobin menjadi teroksigen, keupayaannya menyerap cahaya pada gelombang tersebut boleh berubah.

Oleh itu, Wang dapat menentukan sampel darah yang teroksigen dengan “mendengar’ bunyi yang dihasilkan apabila diterangi oleh laser. Beliau memanggil mikroskopi fotoakustik metabolik sel tunggal atau SCM-PAM.

Kesimpulan

Dalam kajian baharu ini, Wang dan penyelidik lain menunjukkan bahawa SCM-PAM
merupakan satu peningkatan yang besar dalam keupayaan menilai OCR sel-sel kanser
.

Penggunaan sensor oksigen secara individu untuk mengukur OCR telah mengehadkan para penyelidik dengan hanya menganalisis 30 sel kanser bagi setiap 15 minit.

SCM-PAM yang diilhamkan oleh Wang, walau bagaimanapun, membolehkan penyelidik menganalisis sekitar 3,000 sel dalam kira-kira 15 minit. Menurut Wang lagi, beliau dan pasukan penyelidiknya berharap teknologi baharu ini dapat
membantu doktor membuat keputusan yang tepat mengenai prognosis dan terapi kanser
.

Baca juga:

Makanan Terbaik Untuk Pesakit Kanser

1 Tin Minuman Berkarbonat Sehari Meningkatkan Risiko Kanser

Karsinoma Sel Basal: Kanser Kulit Paling Ringan

Hari Kanser Sedunia: Ini Mitos Tentang Penyakit Kanser Yang Masih Dipercayai

Bedak Talkum Tiada Kaitan Dengan Kanser Ovari


Wanita Boleh Alami 6 Jenis Klimaks Semasa Bersetubuh, No. 5 Itu Paling Puas Bila Dapat!

Dalam
 hubungan seks
, apa yang kita mahukan pastinya kelegaan dan kepuasan seksual bukan? Cara untuk mendapatkannya adalah mudah sahaja iaitu dengan lelaki dan perempuan klimaks.

Tanpanya, tidak bermaknalah projek atas katil kalian.

Mungkin bagi lelaki, mencapai puncak syahwat bukanlah suatu perkara yang begitu sukar. Ini kerana hanya terdapat satu jalan untuk lelaki mencapai orgasma iaitu dengan usaha mengeluarkan air mani dari alat kemaluan.

Namun, ini sangat berbeza bagi wanita. Sebagaimana yang kita tahu,
 wanita memang agak sukar mencapai puncak syahwat
. Ia mungkin didorong oleh faktor mereka mempunyai pelbagai jenis orgasma.

Apa? Wanita mempunyai banyak jenis orgasma?

Ya, jom kita sama-sama ikuti artikel ini untuk mengetahui jenis perempuan klimaks dengan lebih mendalam lagi!

Untuk mendapatkan lebih banyak info tentang Kesihatan Seksual, sila dapatkannya
di sini.

Wow! Ini 6 jenis perempuan klimaks

Apa yang akan berlaku ketika wanita orgasma
1
?

Otot pada vagina dan uterus akan mengecut dengan pantas.

Degupan jantung
menjadi semakin laju.

Tekanan darah meningkat.

Hormon dilepaskan ke dalam aliran darah.

Badan melepaskan ketegangan seksual yang terbina semasa kitaran tindak balas seksual.

#1. Orgasma klitoris

Klitoris adalah bahagian yang paling sensitif
 pada tubuh badan wanita. Walaupun agak tersembunyi namun ia mempunyai jutaan saraf, malah lebih banyak berbanding zakar lelaki
2
.

Dikatakan fungsi kewujudannya adalah untuk memberikan keseronokan. Disebabkan itu, segala jenis rangsangan terhadapnya pasti akan membuat seorang wanita itu menjadi tidak keruan.

Menurut kajian yang diterbitkan dalam
Journal of Sex and Marital Therapy
, ada jenis sentuhan pada klitoris yang boleh buat perempuan klimaks
3
.

Caranya adalah dengan membuat pergerakan atas ke bawah, depan ke belakang serta membulat.

Tidak percaya? Mintalah encik suami anda merangsang klitoris anda menggunakan jari dengan teknik yang diperkatakan tersebut. Nescaya tubuh badan anda akan terangkat seperti berada di awang-awangan.

Mahukan lebih rangsangan seksual untuk mencapai orgasma? Penggunaan
lubricant
atau cecair pelincir
 boleh membantu menghangatkan keadaan
4
.

#2. Perempuan klimaks G-spot

Tahukah anda di mana
G-spot
 ini berada? Dipercayai kawasan ini berada di hadapan dinding faraj.

Ia tidak dapat dilihat dengan mata namun boleh dirasa dengan jari. Jika disentuh, nafsu wanita akan terangsang
2
.

Ini kerana kawasan ini akan bertindak balas terhadap rangsangan dengan menjadi kembang akibat pengaliran darah.

Rangsangan menggunakan jari atau
 alat seks seperti dildo atau vibrator
 sudah pasti mendatangkan orgasma
5
.

Selain itu, penggunaan kondom bertekstur seperti
ribbed
 atau
dotted
juga boleh membantu merangsang bahagian sensitif wanita ini, seterusnya membantu mereka mencapai kemuncak syahwat.

#3. Klimaks U-spot

Tidak pernah tahu tentang U-spot? Ia adalah kawasan uretra atau lebih dikenali sebagai lubang kencing
6
.

Jangan terkejut kerana ada wanita yang akan ‘horny’ jika kawasan ini dirangsang oleh pasangan.

Sama seperti
 G-spot,
 kawasan ini juga akan bertindak balas terhadap rangsangan dengan menjadi kembang akibat pengaliran darah.

Jika kena caranya, ada wanita yang boleh mencapai orgasma dengan merangsang bahagian ini.

#4. Rangsangan puting buat perempuan klimaks

Selain faraj, payudara adalah bahagian tubuh badan wanita yang merupakan zon erotik paling sensitif
2
.

Jika
 faraj ada klitoris
, payudara ada puting. Andai dirangsang dengan hebat pada kawasan ini, masakan wanita boleh berdiam diri?

Sebagai encik suami, jangan hanya sekadar tahu memegang
buah dada
 isteri tanpa sebarang skil ya?

Anda perlu tahu bahawa cara yang betul untuk melakukannya adalah merangsang bahagian putingnya.

Tip berguna untuk suami: Jangan hanya gunakan jari dan tangan sahaja. Pastikan juga mulut dan lidah kalian tidak duduk diam semasa menikmati payudara isteri
2
.

#5. Perempuan klimaks squirting

Namanya sahaja dapat menggambarkan maknanya bukan? Klimaks jenis ini memang wujud dan merupakan salah satu daripada jenis klimaks wanita
7
.

Persoalannya, apakah cecair yang terpancut keluar itu?

Ada pakar percaya, cecair yang memancut keluar dari faraj itu adalah
air mani
 dan ada juga yang percaya bahawa ia adalah air kencing
8
,
9
.

Namun, kajian lanjutan masih perlu dilakukan untuk tahu jawapannya.

Lebih kurang sama seperti lelaki, ada wanita yang akan memancutkan cecair dari
alat kemaluan
 untuk menandakan sudah mencapai puncak syahwat.

Namun, ia adalah sesuatu yang agak jarang berlaku dan dikatakan hanya sekitar 10% wanita sahaja yang boleh mencapai klimaks jenis ini
10
.

#6. Orgasma oral

Selain faraj, payudara dan punggung, terdapat satu lagi
 zon erotik wanita
 yang utama iaitu mulut
11
. Disebabkan itulah
 wujudnya sesuatu yang dikenali sebagai french kiss
!

Buat anda yang belum tahu, perbuatan mencium bibir sambil bermain lidah ini sememangnya boleh merangsang nafsu seksual tidak kira lelaki atau wanita. Bahkan, ada wanita yang boleh mencapai klimaks melaluinya
12
.

Namun, ia mungkin proses yang memakan masa yang agak lama.

Oleh itu, sila berbincang dengan pasangan anda untuk mencari alternatif yang lain agar kalian berdua boleh
 mencapai puncak syahwat
 bersama-sama.

Alat seks boleh bantu perempuan klimaks?

Selain posisi atau cara tertentu bersetubuh, ada alat atau bahan yang boleh bantu pasangan anda mendapatkan orgasma atau pengalaman seks yang lebih mengghairahkan.

Seperti yang dinyatakan di atas, penggunaan pelincir, alat seperti vibrator dan juga kondom bertekstur boleh membantu dalam memberikan anda dan pasangan pengalaman hubungan intim yang lain daripada kebiasaan.

Baca juga:

Durex boleh membantu anda mendapatkan pelbagai keperluan yang anda inginkan.

Anda boleh memilih untuk mendapatkan pelincir dengan formulasi khas untuk merangsang gelombang sensual dengan sensasi pemanasan, penyejukan dan kesemutan.

Ia direka untuk meningkatkan sensitiviti kawasan intim wanita untuk lebih keseronokan
bilik tidur
.

Selain itu, anda juga boleh mendapatkan pelbagai jenis kondom seperti yang berperisa atau bertekstur bagi pengalaman seks yang lebih menyeronokkan.

Anda juga boleh cuba gunakan
vibrating ring
 keluaran Durex yang pastinya boleh memberikan kalian pengalaman intim yang sukar dilupakan.

Klik
di sini
 untuk dapatkan cincin bergetar Durex

Konklusinya, terdapat banyak bahagian yang boleh menyebabkan perempuan klimaks.

Jika digabungkan kesemuanya dalam satu hubungan seks yang hangat dan sensasi, sudah tentulah projek di ranjang kalian akan menjadi lebih dahsyat.

Jadi, apa lagi kalian tunggu? Boleh cuba ajak pasangan untuk bersama malam ini dengan tip berikut!


Mengapa Diabetes Dikaitkan Dengan Faktor Keturunan? Apa Kaitannya Dengan Genetik?

Faktor gaya hidup banyak memainkan peranan bagi keadaan
diabetes jenis 2.
 Namun, diabetes penyakit keturunan atau sejarah keluarga juga boleh menyebabkan seseorang itu berisiko mendapat diabetes. Ia disebut sebagai diabetes genetik.

Adakah diabetes penyakit keturunan, terutamanya jenis dua?

Beberapa faktor perlu wujud bersama bagi seseorang untuk menghidapi diabetes jenis 2.

U
nsur-unsur seperti pemakanan dan senaman sangat penting. Walau bagaimanapun, diabetes jenis 2 juga mempunyai komponen keturunan atau genetik yang kuat yang disebut sebagai diabetes genetik.

Jika baru-baru ini anda
didiagnosis dengan diabetes jenis 2,
 cuba lihat di sekeliling anda. Besar kemungkinan anda bukan orang pertama yang menghidap diabetes dalam keluarga anda.

Menurut Persatuan Diabetes Amerika, risiko diabetes jenis 2 adalah seperti berikut:

Satu dalam tujuh, jika salah seorang daripada ibu bapa anda didiagnosis sebelum usia 50 tahun

Satu dalam 13, jika salah seorang daripada ibu bapa anda didiagnosis selepas umur 50 tahun

Satu dalam dua, jika kedua ibu bapa anda mempunyai diabetes

Pada masa yang sama, tidak semua risiko diabetes jenis 2 adalah disebabkan faktor diabetes penyakit keturunan. Faktor risiko utama untuk diabetes jenis 2 juga termasuklah obesiti dan gaya hidup yang tidak aktif.

Tambahan lagi, beberapa mutasi gen telah dikaitkan dengan risiko diabetes 2. Tiada satu pun gen ini yang menyebabkan kencing manis dengan sendirinya.

Sebaliknya, faktor tersebut bertindak balas dengan faktor alam sekitar – misalnya, toksin, virus, dan makanan – dan antara satu sama lain untuk meningkatkan risiko anda.

Adakah diabetes penyakit keturunan mempengaruhi diabetes jenis 2?

Diabetes jenis yang kedua ini boleh disebabkan oleh kedua-dua faktor genetik dan persekitaran. Memahami peranan genetik memerlukan anda untuk melihat kepada faktor-faktor lain juga.

Mutasi genetik

Saintis telah menghubungkan beberapa mutasi gen kepada risiko diabetes yang lebih tinggi.

Tidak semua individu yang membawa mutasi akan mendapat kencing manis. Walau bagaimanapun, ramai orang yang menghidap diabetes mempunyai satu atau lebih mutasi ini.

Gaya hidup dan diabetes penyakit keturunan

Sukar untuk memisahkan kesan gaya hidup daripada risiko diabetes penyakit keturunan. Pilihan gaya hidup cenderung diwarisi dalam keluarga dan keturunan.

Ibu bapa yang tidak aktif cenderung mempunyai
anak-anak yang tidak aktif.
Ibu bapa dengan tabiat makan yang tidak sihat mungkin mewariskan amalan tersebut kepada generasi seterusnya.

Sebaliknya,
genetik memainkan peranan
 penting dalam menentukan berat badan. Ada masanya tingkah laku tidak boleh dipersalahkan sepenuhnya.

Baca juga:

Genetik, Gaya Hidup & Berat Badan: Adakah Ia 3 Faktor Utama Kencing Manis?

Bagaimana Senaman Membantu Menurunkan Kadar Gula Dalam Darah?

Apakah gen yang bertanggungjawab menyebabkan diabetes jenis 2?

Kajian ke atas kembar dua menunjukkan bahawa diabetes jenis 2 mungkin dipengaruhi oleh genetik, menurut Persatuan Diabetes Amerika.

Walau bagaimanapun, kajian ini dirumitkan oleh pengaruh alam sekitar yang juga mempengaruhi risiko diabetes jenis 2.

Walaupun begitu, sehingga kini, banyak mutasi telah terbukti mempengaruhi risiko diabetes jenis 2.

Sumbangan setiap gen secara umumnya adalah kecil. Walau bagaimanapun, setiap mutasi tambahan yang anda ada boleh meningkatkan risiko anda menghidap penyakit ini.

Secara umumnya, mutasi pada mana-mana gen yang terlibat dalam pengawalan glukosa boleh menjejaskan risiko diabetes jenis 2. Ini termasuklah gen yang mengawal perkara-perkara berikut iaitu:

Pengeluaran glukosa

Pengeluaran insulin

Bagaimana kadar glukosa dikesan di dalam badan

Pengawalan insulin

Gen yang dikaitkan dengan risiko diabetes jenis 2 termasuklah:

TCF7L2, yang menjejaskan rembesan insulin dan penghasilan glukosa reseptor

Urea sulfonilurea (ABCC8), yang membantu mengawal insulin calpain 10, yang dikaitkan dengan risiko diabetes jenis ke-2 dalam kalangan orang Amerika Mexico

Pengangkut glukosa 2 (GLUT2), yang membantu memindahkan glukosa ke dalam pankreas

Reseptor glukagon (GCGR), hormon glukagon yang terlibat dalam pengawalan glukosa

Apakah ujian genetik untuk diabetes jenis 2?

Ujian boleh dilakukan untuk beberapa mutasi gen yang dikaitkan dengan diabetes jenis 2. Walau bagaimanapun, peningkatan risiko untuk mana-mana mutasi yang diberikan adalah kecil.

Faktor-faktor lain adalah peramal yang lebih tepat mengenai sama ada anda akan menghidap diabetes jenis ke-2, termasuklah:

Indeks jisim badan (BMI)

Sejarah keluarga atau keturunan

Tekanan darah tinggi

Tahap trigliserida dan paras kolesterol yang tinggi

Sejarah diabetes gestasi

Kesimpulan

Tindak balas antara genetik dan alam sekitar menjadikannya sukar untuk memastikan sebab sebenar diabetes jenis 2.

Namun, itu tidak bermakna risiko anda berkurang. Bukti yang kuat menyokong hakikat bahawa perubahan kelakuan dapat mengurangkan risiko diabetes jenis 2.

Kajian Program Pencegahan Diabetes, kajian besar mengenai orang yang berisiko tinggi untuk menghidap diabetes, menyarankan penurunan berat badan dan peningkatan aktiviti fizikal dapat mencegah atau melewatkan diabetes jenis
2.

Tahap glukosa dalam darah kembali ke paras normal dalam beberapa kes. Hasil yang sama juga telah ditemui dalam kajian antarabangsa yang lain.


Selain Sinonim Dengan Pengebumian, Kapur Barus Juga Ada Fungsi Untuk Kesihatan!

Kapur barus selalu sahaja dikaitkan dengan proses pengebumian bagi masyarakat kita khususnya Melayu. Namun, tahukah anda jika ia juga
mungkin ada kegunaan pada kesihatan
?

Untuk mendapatkan lebih banyak informasi tentang Kesihatan Kulit, anda boleh klik
di sini.

Fungsi utama kapur barus di dalam produk ubat!

Untuk pengetahuan anda semua, kapur ini memang ada kegunaan pada aspek kesihatan yakni digunakan di dalam proses
 pembuatan ubat dan produk kulit
.

Bahan ini
banyak terdapat dalam produk seperti krim, losyen dan salap.

Produk ubat dengan bahan ini sering digunakan untuk fungsi kelegaan seperti yang berikut:

Melegakan sakit dan radang

Penggunaan bahan ini pada permukaan kulit membantu memberikan kelegaan terhadap kesakitan dan keradangan yang dialami.

Satu kajian yang dijalankan pada tahun 2015 telah mendapati bahawa semburan yang
mengandungi kandungan bahan semula jadi
 seperti
champor
,
menthol
 dan minyak pati cengkih dan
Eucalyptus
 berkesan memberikan kelegaan bagi kesakitan kecil dan sederhana.

Semburan tersebut telah digunakan di bahagian sendi, bahu, dan belakang badan untuk tempoh selama 14 hari.

Merawat kesan kulit terbakar

Salap dan krim yang mempunyai kandungan
champor
 turut digunakan untuk merawat luka kesan terbakar.

Satu kajian terhadap haiwan yang dijalankan pada tahun 2018 telah menemui bahawa salap yang mengandungi kapur barus, minyak bijan dan madu berkemampuan untuk mempercepatkan
proses penyembuhan untuk luka terbakar
 peringkat kedua dan ia lebih berkesan berbanding penggunaan Vaseline.

Bertindak sebagai antispasmodik

Produk yang mengandungi bahan ini turut membantu memberikan kelegaan terhadap kekejangan dan kekakuan otot.

Kajian yang dilaksanakan pada tahun 2014 telah menunjukkan bahawa
champor
 mempunyai ciri antispasmodik dan pelega yang memberi
kelegaan terhadap kekejangan otot
 yang berlaku terhadap seseorang individu.

Adakah kapur barus selamat & sihat digunakan?

Ya, secara umumnya ia sememangnya selamat digunakan untuk individu dewasa.

Walau bagaimanapun, seperti mana bahan-bahan lain, penggunaan secara berlebihan atau salah
mempunyai beberapa kesan sampingan tersendiri
.

Terdapat beberapa keadaan dan kaedah tertentu untuk memastikan anda menggunakannya dengan cara yang betul dan teratur untuk mengelakkan sebarang kesan sampingan.

Jangan sesekali menggunakan
champor
 yang tidak dilarutkan terlebih dahulu atau menggunakan produk dengan kandungan bahan ini yang melebihi 11%.

Produk yang mengandungi bahan ini tidak sepatutnya
 digunakan ke atas kulit
 yang mengalami kecederaan atau luka memandangkan tubuh badan boleh menyerapnya secara mudah dan menyebabkan ketoksikan.

Jangan memakan kapur ini untuk tujuan rawatan masalah dalaman kerana ia akan menyebabkan kesan sampingan yang amat serius sehingga boleh menyebabkan kematian. Ia boleh menyebabkan
 kerosakan pada hati anda
 jika ditelan.

Anda juga tidak disarankan untuk menggunakan produk berasaskan
champor
 jika mempunyai masalah kesihatan berkaitan hati, asma dan epilepsi atau sawan.

Ibu mengandung atau yang sedang menyusukan anak turut tidak digalakkan untuk menggunakan produk kapur ini kerana berpotensi menyebabkan kecacatan kelahiran.

Bagi golongan kanak-kanak terutama mereka yang berumur bawah daripada dua tahun, penggunaan produk yang mempunyai kandungan
champor
 adalah dilarang sama sekali tanpa mengira ia
 digunakan secara sapuan kulit
, dihidu apatah lagi ditelan.

Kanak-kanak adalah
golongan yang jauh lebih sensitif
 dengan kesan sampingan penggunaan bahan ini.

Pastikan anda sentiasa menjauhkan produk-produk yang mengandungi
champor
 daripada capaian kanak-kanak.


Buasir: Apakah ia Sebenarnya?

Apakah ciri ciri buasir ya? Adakah apabila terdapat darah pada tisu atau mangkuk tandas? Atau rasa sakit semasa ingin membuang air besar?

Untuk mendapatkan lebih banyak info tentang Sistem Penghadaman, sila dapatkannya
di sini.

Ciri ciri buasir

Buasir berlaku apabila pembuluh darah vena yang terletak di bahagian bawah rektum (bahagian terakhir usus besar) dan anus (dubur) berkembang dan membesar.

Pembuluh darah vena ini secara normalnya tidak membesar dan berfungsi sebagai saluran yang mengalirkan darah daripada daripada tisu di bahagian terbabit naik
ke jantung
.

Apabila vena ini membesar dan berkembang, ia cenderung untuk luka semasa membuang air kerana bergeser dengan najis.

Kesan daripada geseran ini boleh menyebabkan pendarahan dan juga rasa sakit.

Gejala yang mungkin dialami:

Pendarahan dari dubur.

Bengkak pada dubur.

Sakit pada dubur semasa membuang air.

Ciri ciri buasir: Fahami puncanya

Sebab buasir
 berlaku apabila terdapat gangguan pada peredaran darah di kawasan bawah
rektum dan anus
.

Gangguan ini disebabkan oleh tekanan yang tinggi pada bahagian tersebut sehingga membuatkan vena membesar.

Keadaan ini mungkin disebabkan oleh:

Sembelit kronik
– proses meneran memberikan tekanan yang tinggi kepada vena. Ia mendedahkan seseorang kepada buasir.

Melakukan kerja-kerja berat – pekerjaan yang memerlukan seseorang meneran seperti mengangkat barang berat juga meningkatkan risiko penyakit ini.

Kehamilan – rahim yang membesar semasa hamil boleh menekan vena di bahagian pinggul sehingga menyebabkan perjalanan darah terganggu.

Duduk atau berdiri terlalu lama.

Sesetengah orang lebih cenderung mendapat buasir kerana anatomi badan mereka membuatkan mereka lebih berisiko.

Jika ada ahli keluarga yang pernah mengalaminya, anda juga mungkin berisiko. Selain itu, penyakit lain seperti angin pasang dan
urat kaki bersimpul
 (
varicose veins
) juga mempunyai punca yang sama.

Sakit tidak semestinya buasir

Rasa sakit sebenarnya bukanlah ciri utama bagi penyakit ini. Sebab utama sakit pada dubur adalah kulit dubur merekah (
anal fissure
).

Buasir menjadi sakit apabila terdapat
darah beku
 di dalam vena atau ia berlaku bersama dengan rekahan pada kulit dubur.

Pendarahan dan bengkak adalah ciri utama bagi keadaan kesihatan ini.

Buasir bukanlah satu keadaan kesihatan yang serius dan berbahaya.

Baca juga:

Namun, ia mungkin sangat mengganggu kehidupan seseorang disebabkan kesukaran membuang air besar dan rasa sakit yang mungkin dialami.

Ia juga boleh dirawat dengan baik menggunakan kaedah perubatan moden sama ada hanya menggunakan ubat-ubatan dan perubahan gaya hidup atau pembedahan.

Namun, pemeriksaan harus dijalankan, terutama mereka berumur lebih 50 tahun kerana buasir juga boleh berpunca daripada keadaan lebih serius seperti
kanser usus
besar.

Berundinglah dengan doktor bagi mendapatkan lebih kepastian.


Delta+Omicron=Deltacron, Varian Terbaharu COVID-19 Yang Lebih Bahaya?

Belum lagi reda dengan virus baru Omicron, dunia dikejutkan sekali lagi dengan dakwaan penemuan varian virus COVID-19 terbaharu. Varian terbaharu ini dikenali sebagai Deltacron.

Bunyinya seakan-akan gabungan antara varian Delta dan Omicron bukan? Adakah ia benar-benar ada di sekeliling kita, atau masih belum disahkan lagi?

Untuk
 mendapatkan lebih banyak info tentang coronavirus di Malaysia, sila dapatk
annya
di sini
.

Saintis dakwa temui virus baru varian Deltacron

Pada minggu lepas, sekumpulan saintis yang berpengkalan di Cyprus mendakwa bahawa mereka telah menemui virus terbaharu COVID-19 yang disebut sebagai varian Deltacron.

Kumpulan saintis ini menyatakan bahawa,
strain
 virus ini mempunyai gabungan
varian Delta dan juga Omicron.

Menurut Ketua Penyelidik tersebut, Profesor Leondios Kostrikis yang berkhidmat di University of Cyprus,
strain
 virus baru ini disebut sebagai Deltacron memandangkan ia mempunyai ciri-ciri genetik yang
menyerupai varian Omicron
 yang berada dalam genom varian Delta.

Menurut Profesor Kostrikis lagi, kumpulan penyelidiknya telah menemui 25 kes jangkitan yang melibatkan varian Deltacron ini.

Kata beliau, tidak terdapat banyak kajian lagi mengenainya terutamanya jika varian virus baru ini lebih berbahaya berbanding varian-varian sebelumnya.

Pada 7 Januari 2022, kumpulan saintis yang terlibat telah menghantar jujukan varian Deltacron ini ke GISAID, sebuah organisasi yang mengumpulkan data-data berkenaan virus dari seluruh dunia untuk dikaji dengan lebih mendalam.

Tapi, ada yang kata virus baru varian Deltacron ini satu kesilapan

Di sebalik penemuan varian Deltacron ini, ada beberapa saintis lain yang berpendapat bahawa ia bukanlah varian baharu COVID-19.

Sebaliknya ia merupakan kesilapan data atau kesilapan yang berlaku dalam makmal.

Krista Queen, Pengarah Genomik dan Pengawasan Virus di Lousiana State University Health Shreveport berkata, sumber kesilapan boleh dilihat kembali ketika teknik penjujukan virus digunakan bagi mengenal pasti sampel COVID-19.

Krista mengesyaki bahawa sampel varian Omicron telah bercampur dengan varian Delta dalam piring yang sama ketika pasukan penyelidik tersebut melakukan penjujukan varian Delta.

Pendapat ini serupa dengan sebilangan saintis lain yang berpendapat bahawa, penemuan varian baharu ini merupakan hasil daripada pencemaran terhadap sampel yang berlaku di dalam makmal.

Seorang Pensyarah Mikrobiologi dan Imunologi di Lousiana State University Health Shreveport, Jeremy Kamil berkata, penemuan virus baru varian Deltacron ini sebagai satu kesilapan 100%.

Begitu juga dengan Dr. Krutika Kuppali, Ahli Kumpulan Teknikal COVID-19 Pertubuhan Kesihatan Sedunia (WHO) yang meragui penemuan tersebut.

Menurut Dr. Krutika, Deltacron merupakan satu perkara yang tidak benar dan menyatakan bahawa penemuan virus baharu tersebut adalah disebabkan pencemaran sampel serpihan varian Omicron dalam
sampel varian Delta.

WHO iktiraf penemuan varian Deltacron?

Sebenarnya, pihak Pertubuhan Kesihatan Sedunia (WHO) tidak memberi sebarang pengesahan atau pengiktirafan mengenai penemuan varian terbaharu ini.

Malah, tidak terdapat sebarang varian baharu lain yang diiktiraf penemuannya sejak penemuan varian Omicron.

Dalam kata yang lebih mudah, tiada varian baharu yang diiktiraf secara rasmi sejak penemuan Omicron.

Sebelum dakwaan penemuan Deltacron, Israel juga pernah menyatakan penemuan jangkitan baharu yang disebut sebagai Flurona sebelum ini.

Menurut penemuan tersebut, Flurona telah dikesan pada pesakit yang didiagnosis dengan
selesema bermusim dan COVID-19
 pada masa yang sama.

Walau bagaimanapun, ia bukanlah satu varian baharu virus COVID-19 dan tidak diiktiraf oleh WHO.

Baca juga:

Tangguh Umrah Angkara Omicron? Ini Sebab Utama Kerajaan Sekat Perjalanan!

Larangan Masuk Negara, Perlukah Tutup Pintu Sempadan Kekang Omicron?

Prof Kostrikis tarik balik penemuannya

Sebelum ini, Prof Kostrikis dan kumpulan penyelidiknya telah menghantar sampel varian Deltacron ke GISAID untuk kajian lanjut.

Namun pada 11 Januari 2022, Prof Kostrikis telah memberitahu pihak GISAID untuk menarik balik kajian lanjut terhadap jujukan varian tersebut.

Ini berkemungkinan setelah menerima pandangan daripada pakar-pakar lain di seluruh dunia berkenaan kemungkinan berlakunya pencemaran silang terhadap sampel tersebut.

Tidak perlu risau berkenaan Deltacron

Memandangkan Prof Kostrikis telah menarik balik sampel Deltracon, ini bermakna kita tidak perlu bimbang berkenaan varian ini kerana ia bukanlah varian baharu.

Sebaliknya, hanya kesilapan ketika proses penjujukan dilakukan.

Namun begitu, kita masih perlu berwaspada dengan
varian Omicron sedia ada
 kerana ia amat mudah merebak berbanding varian-varian lain.

Untuk pengetahuan anda, varian Omicron telah menyebabkan
peningkatan kes jangkitan
 dengan mendadak seperti yang berlaku di United Kingdom dan juga Amerika Syarikat.

Kita tidak mahu kes jangkitan mendadak seperti itu berlaku di negara kita.

Oleh itu, teruskan tanggungjawab anda dengan mematuhi segala SOP yang telah diamalkan sejak sekian lama.

Pakai pelitup muka terutamanya apabila anda keluar rumah dan pergi ke tempat-tempat awam.

Selain itu, kerap mencuci tangan dengan menggunakan sabun atau
hand sanitizer
.

Jangan lupa untuk sentiasa menjaga jarak fizikal dengan individu lain bagi mengurangkan transmisi jangkitan virus COVID-19.

Jika anda mengalami sebarang simptom jangkitan, jauhkan diri anda daripada individu lain dan lakukan kuarantin kendiri di rumah.

Lindung diri, lindung semua!

#HelloHealthGroup, #HelloDoktor, #HelloHealthCoronaVirus


Cara Untuk Tahu Tanda Bayi Meninggal Dalam Perut, Kena Periksa Tendangan?

Adakah anda peka dengan tanda bayi meninggal dalam kandungan? Ini apa yang patut anda tahu, ibu.

Alangkah hibanya hati seorang ibu mengandung jika bayi meninggal dalam kandungan, ia sudah tentu merupakan
 perkara paling ditakuti wanita hamil
.

Untuk pengetahuan anda, kondisi yang lebih dikenali sebagai
stillbirth
ini mungkin boleh terjadi kepada semua wanita terutamanya yang berisiko tinggi.

Meskipun belum ada cara yang kukuh untuk elak ia berlaku, lebih banyak pengetahuan tentangnya mungkin dapat menurunkan risiko anda.

Maksud bayi meninggal dalam kandungan

Mungkin masih ada yang keliru di antara kejadian
stillbirth
(kelahiran mati) dengan
miscarriage
(keguguran janin)
,
ia adalah dua perkara yang berbeza.

Keguguran janin itu bermaksud
proses kehamilan yang berakhir dengan sendirinya
 dalam tempoh 20 minggu awal kehamilan.

Kelahiran mati pula bermaksud
 janin yang terbentuk meninggal dunia di dalam kandungan
 ibunya selepas 20 minggu kehamilan.

Sebenarnya, kejadian ini boleh berlaku kepada setiap wanita tanpa diduga terutamanya buat mereka yang berisiko tinggi.

Kebanyakan wanita yang pernah mengalaminya pula masih boleh mengandung secara sihat pada masa yang akan datang.

Untuk mendapatkan lebih banyak info tentang Kehamilan, sila dapatkannya
di sini.

Punca dan tanda bayi meninggal dalam kandungan

Seperti mana yang telah kami nyatakan di atas tadi, sesiapa sahaja boleh mengalaminya, namun ia sangat bergantung kepada keadaan kesihatan ibu dan bayi itu sendiri.

Kelahiran mati dalam kandungan mungkin disebabkan oleh beberapa masalah berkaitan si ibu, bayi, plasenta atau tali pusat termasuklah:

Masalah plasenta

Jangkitan pada ibu, bayi atau plasenta

Kelainan tali pusat

Kecacatan dalam kandungan

Kromosom yang tidak normal

Sekatan pertumbuhan janin

Walaupun masalah-masalah tersebut boleh berlaku kepada sesiapa sahaja, namun ada keadaan tertentu yang mungkin menyebabkan ibu hamil mempunyai risiko yang lebih tinggi.

Berikut adalah antara faktor yang menyebabkan peningkatan risiko berlakunya kejadian bayi meninggal dalam kandungan si ibu:

Ibu berusia 35 tahun ke atas

Ibu dengan kondisi diabetes atau tekanan darah tinggi

Ibu yang obes sebelum hamil

Ibu yang pernah mengalami kelahiran bayi dengan berat badan rendah, kelahiran pramatang, kelahiran mati dan preeklampsia

Ibu yang cenderung merokok, minum arak, menggunakan dadah jalanan dan ubat tahan sakit preskripsi.

Ibu yang berbangsa Amerika Afrika (2-3 kali lebih besar risiko)

Bayi yang terlalu kecil atau besar berbanding usia kehamilan mereka

Bagaimana cara untuk mengelak dari berlaku?

Meskipun dengan kemajuan teknologi perubatan pada masa kini, adalah masih sukar bagi doktor untuk meramal dan mencegah semua kes kelahiran mati.

Walau bagaimanapun, anda boleh mengurangkan risiko dan tanda bayi meninggal dalam kandungan dengan cara:

Memastikan penjagaan pranatal dipatuhi

Mengelakkan penggunaan rokok, alkohol dan dadah

Mengawasi semua keadaan kesihatan anda yang sedia ada seperti diabetes atau tekanan darah tinggi

Berjumpa doktor segera jika anda mengalami pendarahan, kebocoran atau rasa sakit pada perut

Semasa trimester terakhir,
wanita perlu lebih memberi perhatian dan mengira tendangan bayi
 pada waktu sama setiap hari apabila bayi sedang aktif.

Jika sudah lewat daripada tarikh yang sewajarnya, bincang dengan doktor kerana kehamilan lebih lama daripada 42 minggu mungkin lebih berisiko tinggi untuk kelahiran mati.

Apa tanda bayi meninggal dalam kandungan?

Sebenarnya, cara untuk memastikan tanda bayi meninggal dalam kandungan yang paling mudah adalah dengan membuat pemeriksaan doktor.

Namun mungkin semasa hamil,
 adalah agak mustahil untuk kalian berjumpa doktor
 setiap hari ekoran keadaan anda ketika itu.

Jadi, adalah sangat penting untuk ibu hamil tahu dan peka dengan tanda bayi meninggal dalam kandungan dengan menghitung tendangan bayi anda.

Untuk pengetahuan anda, tendangan bayi mungkin boleh menjadi penanda aras yang sangat penting mengenai keadaan kesihatan mereka.

Dari minggu ke-28, anda harus mula mengira
pergerakan bayi seperti tendangan, berpusing, bergolek atau sebarang pergerakan ringan
.

Ini mungkin dapat membantu anda mengenali masalah dengan lebih awal lagi dan mengikuti arahan di bawah ini:

Mulakan hitungan apabila bayi anda biasanya paling aktif

Duduk dengan kaki anda lebih tinggi atau berbaring pada sisi

Kirakan tendangan bayi anda sehingga mencapai 10 – anda mungkin akan mengambil masa kurang daripada 15 minit untuk melakukannya.

Gunakan carta kiraan hitungan untuk mengingati tempoh masa yang akan diperlukan untuk merasakan 10 tendangan

Perhatikan jika terdapat sebarang
peningkatan atau penurunan secara tiba-tiba dalam pergerakan bayi
 anda

Sekiranya anda tidak dapat merasai 10 tendangan dari bayi dalam tempoh dua jam, ia mungkin tanda bayi meninggal dalam kandungan.

Jadi, sila berhubung dan berjumpa doktor segera.

Bagaimana untuk melahirkan janin jika ia berlaku?

Tidak dinafikan bahawa ia akan mengambil masa untuk si ibu pulih semula secara fizikal dan mental selepas kejadian bayi meninggal dalam kandungan.

Namun, hidup masih perlu diteruskan dan
 janin malang tersebut masih harus dikeluarkan daripada perut anda
. Bagaimana?

Caranya adalah doktor akan memulakan proses kelahiran tersebut dengan memberikan ubatan tertentu untuk memudahkan prosedur.

Selain bersalin secara biasa, wujud juga prosedur alternatif yang mungkin boleh kalian lakukan iaitu D&E (
dilation and evacuation
).


Period Dah Habis Ke Belum Ni? Perhatikan 2 Tanda Ini, Baru Boleh Solat Tanpa Waswas!

Kami pasti, ramai wanita sudah tahu tanda-tanda haid bakal bermula. Rasa sakit perut, payudara mula membengkak dan
mood
semakin ‘kelaut’… Ini semua merupakan antara tanda bakal datang haid. Namun, bagaimana pula dengan tanda habis haid?

Sebagai wanita, kita perlulah tahu bila masanya haid habis supaya kita boleh menyucikan diri dan kembali bersolat.

Walau bagaimanapun, bagaimana untuk pastikan haid benar-benar berakhir?

Mari kenali
apa tanda habis haid
 dan bagaimana anda boleh pantau haid dengan lebih efektif dalam artikel kami di bawah.

Untuk mendapatkan lebih banyak info tentang Kesihatan Wanita, sila dapatkannya
di sini.

Berapa panjangkah tempoh haid yang normal?

Selalunya, purata tempoh haid seorang wanita adalah 3-7 hari.

Kitaran haid pula berbeza-beza mengikut individu, ia boleh mengambil masa 21 hari sehingga 35 hari.

Walaupun kepanjangannya berbeza,
kitaran haid
 anda masih dikira normal.

Apakah tanda habis haid?

Ramai wanita yang keliru tentang masa haid mereka berakhir. Kalau solat seperti biasa, takut darah masih lagi keluar. Namun, kalau tidak sembahyang, nanti terpaksa ganti pula!

Bagaimana pula jika ada keputihan yang berwarna
kuning atau kecoklatan
 yang keluar? Adakah ia dianggap haid atau keputihan?

Benar, banyak soalan yang bermain di fikiran wanita ketika di penghujung haid. Sekiranya anda mempunyai persoalan yang sama, mungkin artikel ini dapat menjawabnya.

1. Tidak ada lagi darah haid yang keluar

Cara yang paling
simple
dan mudah untuk menentukan sama ada haid sudah berakhir adalah dengan melihat darah haid yang keluar.

Jika tidak ada lagi darah haid, itu bermaksud
period
 anda sudah tamat. Jadi, anda boleh teruskan ibadah seperti solat, berpuasa dan membaca al-Quran seperti biasa.

Salah satu cara untuk periksa haid sudah berakhir adalah mengesat kemaluan menggunakan tisu putih yang bersih.

Sekiranya tidak ada sebarang kesan yang berwarna kuning, coklat atau merah pada tisu tersebut, itu bermaksud anda sudah boleh mandi hadas dan meneruskan ibadah seperti biasa.

2. Keluarnya cecair likat yang berwarna putih dari faraj

Selain itu, satu lagi tanda habis haid ialah keluar
cecair putih dari faraj
.

Setelah cecair ini keluar, sebarang kesan merah, kuning atau kecoklatan dikira sebagai keputihan.

Namun, jika masih ada lagi
keputihan yang berwarna merah
 yang berterusan selepas anda datang haid, ia dikira sebagai
period
.

Cuba uji dengan kaedah tisu putih di atas untuk menentukan sama ada darah haid anda sudah betul-betul kering atau tidak.

Walau bagaimanapun, setiap wanita mempunyai haid yang berbeza-beza. Jika anda mempunyai persoalan mengenai haid, jumpa doktor atau rujuk pakar mengenai masalah anda.

Baca juga:

Haid Berlarutan Hingga Sebulan Tanda Darah Istihadhah, Boleh Ke Bersama Dengan Suami?

Haid Berpanjangan Tapi Keluar Sikit-sikit? Ini 9 Puncanya, Ada Yang Disebabkan Penyakit Bahaya!

Cara terbaik untuk kenal pasti tanda habis haid

Jika anda selalu runsing mengenai tempoh haid, mungkin sudah tiba masanya agar anda ‘
track
’ atau pantau haid anda.

Tetapi mengapa? Tahukah anda, ada banyak kelebihan memantau haid sendiri?

Anda bukan sahaja boleh agak bila tarikh haid akan datang, ia juga dapat membantu anda mengenal pasti jika adanya
sebarang abnormaliti
 pada
period
 anda.

Ada banyak cara yang dapat membantu anda memantau haid sendiri.

Namun, ia mungkin sukar sekiranya anda tidak pernah melakukannya sebelum ini!

Di bawah, kami senaraikan beberapa langkah untuk anda pantau haid sendiri:

Gunakan kalendar.
 Tanda hari pertama hingga penghujung haid dengan pen berwarna merah.

Gunakan aplikasi atas talian.
 Ada banyak aplikasi yang dapat membantu anda memantau haid sendiri.

Selain itu, anda juga perlulah
‘take note’
 mengenai simptom-simptom lain seperti:

Simptom fizikal:
 Keletihan,
sakit kepala
, senggugut dan rasa tidak sedap perut.

Mood swings
:
 Tandakan bila anda mulai alami
mood swing
. 30-80% wanita haid mempunyai
simptom yang sama
 ketika datang haid.

Konsistensi:
 Lihat sama ada darah haid yang keluar banyak, sederhana, sedikit atau bertompok-tompok.

Pantau haid anda selama 3 bulan berturut-turut. Selepas itu, anda akan dapat mengagak masa
period
 seterusnya bakal tiba dan juga tanda habis haid. Barulah kita boleh terus beribadah dengan tenang.

Selain itu, data ini juga sangat bermanfaat untuk wanita yang ingin
menimang cahaya mata
. Anda juga boleh menganggar
masa ovulasi
 mengikut kitaran haid!


Jarang Pakai Kasut Tinggi, Tapi Kenapa Selalu Sakit Tumit? Ini 4 Faktor Wanita Perlu Tahu!

Masalah kesakitan pada bahagian tumit kaki boleh dialami oleh sesiapa sahaja. Tetapi apakah punca sakit tumit kaki bagi wanita ya? Baca selanjutnya untuk jawapan.

Untuk mendapatkan lebih banyak info tentang Kesihatan Wanita, sila dapatkannya
di sini.

Masalah tumit kaki sakit

Sakit tumit biasanya akan menyebabkan kesakitan pada bahagian bawah atau
belakang tumit.
 Walaupun ia jarang mengakibatkan keadaan serius, namun ini boleh mengganggu aktiviti harian.

Sering kali kesakitan akan dirasai pada bahagian bawah kaki, ke arah hadapan tumit. Kesakitan biasanya bermula secara perlahan-lahan dan menjadi lebih teruk.

Rasa sakit boleh menjadi teruk sekiranya terdapat koyakan ti
su da
laman. Anda mungkin perasan bunyi meletus pada masa kecederaan dan rasa sakit serta-merta.

Wanita lebih cenderung mengalami sakit tumit

Sebelum mengetahui punca sakit tumit kaki bagi wanita, pernah terfikir tak mengapa masalah ini lebih cenderung dialami kaum Hawa?

Secara fisiologi, wanita dan lelaki mempunyai kaki yang hampir sama, tetapi mengapa sakit tumit lebih kerap dialami wanita?

Jangan terkejut, salah satu punca utamanya adalah kerana memakai
kasut tumit tinggi.
 Pemakaian kasut bertumit tinggi boleh mengakibatkan ketidakselesaan, lebih-lebih lagi jika dipakai untuk tempoh yang lama.

Selain itu masalah sakit tumit ini juga adalah sangat biasa
semasa kehamilan
 kesan pertambahan berat badan. Ini kerana ia menyumbangkan ketidakseimbangan gaya berjalan dan memberi tekanan pada tumit.

Ini bermakna, individu yang mengalami rasa sakit tumit selepas bertambah berat badan perlu mengurangkan berat untuk menangani masalah tersebut.

Punca sakit tumit kaki bagi wanita

Jadi apakah antara faktor yang mungkin menyebabkan seorang wanita itu mengalami sakit tumit?

Plantar fasciitis

Pla
ntar fasc
iitis adalah keadaan menjejaskan plantar fascia – ligamen yang menghubungkan tumit dan bahagian depan kaki.

Ligamen ini akan semakin ‘menipis’ kerana pergerakan
anda berjalan
, berlari, berdiri dan melompat.

Selain itu, keadaan ini juga boleh berkembang disebabkan kecederaan bersukan atau faktor gaya hidup wanita, seperti memakai kasut tumit tinggi atau kehamilan.

Punca sakit tumit kaki bagi wanita #Kecacatan Haglund

Juga merupakan antara keadaan yang paling biasa berlaku pada wanita di peringkat pertengahan usia.

Turut dikenali sebagai
retrocalcaneal exostosis
 atau “
pump bump
” – dicirikan oleh pembesaran tulang
tendon Achilles
 bertemu tulang tumit.

Pemakaian kasut tumit sekali lagi menjadi penyumbang kepada keadaan ini, sekali gus menyebabkan ia lebih biasa dialami wanita berbanding
lelaki.

Kecacatan Haglund boleh mengakibatkan sakit pada bahagian belakang tumit yang bertemu
buku lali
.

Kaki rata

Flat feet
 juga berkait rapat dengan masalah sakit tumit pada wanita. Keadaan ini merujuk kepada sedikit atau tiada lengkungan (
arch
) pada bahagian sisi dalam kaki.

Kaki rata boleh berlaku disebabkan oleh genetik atau pemakaian kasut yang tidak betul.

Kaki dan buku lali artritis

Artritis (sakit sendi)
adalah satu lagi keadaan yang memberi kesan lebih kerap kepada wanita berbanding lelaki.

Bahkan wanita adalah 3x lebih berkemungkinan untuk mengalami artritis reumatoid terutamanya apabila usia semakin meningkat.

Artritis reumatoid adalah
keadaan autoimun
yang biasanya mengakibatkan keradangan dan kesakitan pada sendi seperti sendi kaki, buku lali dan tumit.

Cara mengatasi punca sakit tumit kaki bagi wanita

Kebanyakan kesakitan yang dialami pada bahagian tumit ini boleh diatasi tanpa pengguaan ubat.

Berikut antara
petua hilangkan sakit tumit kaki kanan
 dan kiri:

Kasut yang sesuai

Kasut yang tidak bersesuaian adalah salah satu punca paling biasa bagi kesakitan tumit kaki.

Sebaiknya pilihlah kasut bertumit yang tinggi tidak melebihi 1.5 inci, sokongan lengkungan yang betul serta terdapat kusyen dan fleksibiliti mencukupi pada ta
pak kas
ut supaya kaki boleh bergerak secara semula jadi.

Saiz kasut
 yang betul juga penting. Ini kerana jika terlalu ketat, ia boleh menjejaskan gaya berjalan atau penjajaran (
alignment
) yang boleh menyebabkan sakit tumit.

Regangkan kaki bantu cegah punca sakit tumit kaki bagi wanita

Seperti seluruh badan, kaki juga perlu diregangkan.

Sakit tumit sering merangkumi rasa tegang pada lengkungan dan tumit kaki. Dengan
melakukan regangan
 secara kerap boleh memberikan kelegaan jangka pendek serta menyumbang kepada penyembuhan untuk tempoh masa panjang.

Petua lain:

Rehat: Elakkan
berlari
 atau berdiri untuk jangka masa lama, berjalan di atas permukaan keras dan melakukan sebarang aktiviti yang boleh menyebabkan tekanan pada tumit

Ais: Letakkan
pek ais
 yang dibalut dengan kain pada kawasan terjejas, bukan terus pada kulit, selama kira-kira 15 minit

Pelapik kaki: Boleh membantu melegakan gejala

Akhir kata

Sakit tumit paling kerap berlaku pada bawah kaki, di belakang tumit dan bahagian dalam atau luar tumit.

Pemakaian kasut yang memberikan sokongan, mengelakkan berdiri untuk jangka masa lama dan
mengekalkan berat badan
 seimbang juga boleh menghalang sakit tumit daripada berlaku.

Jika petua yang dikongsikan di atas tidak dapat membantu mengatasi punca sakit tumit kaki bagi wanita, lakukan pemeriksaan doktor untuk mendapatkan rawatan terbaik.